Rumunima potrebna pobeda, pa deklasirali rivala 9:1 potencijalnom "nameštaljkom" - Sportske novosti\nNaslovna Fudbal Novosti Fudbal Rumunima potrebna pobeda, pa deklasirali rivala 9:1 potencijalnom “nameštaljkom”\nRumunima potrebna pobeda, pa deklasirali rivala 9:1 potencijalnom “nameštaljkom”\nJuče su se od 10 časova ujutru po našem vremenu sastatli Aerostar i Metaloglobus u okviru 21. kola druge lige Rumunije, a utakmica je završena krajnje sumnjivo. Obe ekipe su morale da dođu do bodova, jer su obe ekipe ugrožene, a s tim u vezi, za očekivati je jedan čvrst susret i malo kalkulacija.\nMeđutim, domaćin je slavio rezultatom 9:1, a gotovo je nemoguće da postoji tolika razlika u klasi između ova dva rivala, pa čak i između bilo koje 2 ekipe u ligi. Mediji u Rumuniji pominju da je teren u potpunosti uticao na ovaj rezultat.\nOno što dodaje na značaju ovom susretu jest to da je trener Metaloglobusa u prvih 12. kola vodio upravog svog jučerašnjeg rivala – ekipu Aerostar.\nLiga 2 (Rumunija)\npotencijalno nameštena utakmica\nPrethodni tekstHoće li i danas slaviti uz bar dva postignuta gola?\nSledeći tekstGotov MLS, poznat novi šampion!\nOd 2011. godine ne znaju za ”3+”\nNa poslednjih 8 susreta bio je dobitan isti tip!


October 23, 2020, 08:45:12 am\nAuthor Topic: Sukobi u Keniji (Read 9031 times)\nPosts: 37 937\nSukobi u Keniji\n« on: October 17, 2009, 06:38:20 pm »\nU napadu sudanskog plemena ubijeno 16 kenijskih vojnika\nJuba – Naoružani pripadnici sudanskog plemena ubili su 16 kenijskih vojnika na granici između Kenije i Sudana, izjavio je danas portparol vojske Južnog Sudana, ali Kenija je demantovala taj izveštaj.\nPripadnici plemena Toposa zasuli su u četvrtak i petak paljbom kasarne kenijske vojske u naselju Nadapal, rekao je Rojtersu portparol vojske Kuol Deim Kuol.\n„Prema informacijama koje imamo, pripadnici plemena Toposa ubili su 16 Kenijaca... među kojima jednog komandnog oficira”, kazao je on i objasnio da je to pleme prethodno optužilo kenijsku vojsku da je kasarne u Nadapalu podigla na njegovoj teritoriji.\n„Zaprepašćeni smo ovim događajem i osuđujemo napadače. Pogranični sporovi s prijateljima treba da se rešavaju na prijateljski način”, dodao je Kuol.\nNaselje, koje je, prema mapama UN, na teritoriji Sudana, ključni je granični i trgovinski punkt između Sudana i Kenije. Region je u više navrata bio poprište sukoba naoružanih grupa.\nKenijsko Ministarstvo odbrane je, međutim, demantovalo izveštaj o ubijenim vojnicima.\n„Nije se ništa dogodilo. To su samo glasine”, izjavio je portparol Ministarstva Bogita Ongeri.\n« Last Edit: September 24, 2013, 11:19:01 am by Dreadnought » Logged\n« Reply #1 on: September 07, 2012, 09:43:12 am »\nKenija: Etnički sukobi, 11 mrtvih\nNaoružana lica su upala u region Tana u Keniji i ubili 11 osoba, u osvetničkom napadu za prošlomesečni masakr, kada je u obračunu ubijeno više od 50 ljudi.\nPrema izjavama funkcionera Crvenog krsta, radi se o sukobu etničkih grupa i osveti za napad u kojem je prošlog meseca ubijeno 52 ljudi u jugoistočnom region Tana, prenosi AFP.\n"Najnoviji napad duž reke Tana imao je za posledicu 11 ljudskih žrtava i 10 povredjenih", kazao je Neli Muluku iz Crvenog krsta Kenije.\n« Reply #2 on: November 12, 2012, 05:59:14 pm »\nNovi bilans: U zasedi u Keniji ubijena 42 policajca\nBroj žrtava među kenijskim policajcima, koje su iz zasede ubili kradljivci stoke na severu države, porastao je danas na 42, pošto je, posle izveštaja da ih je ubijeno 11, pa 26, pronađeno još tela, saopštila je lokalna policija.\nJedan od policajaca povređenih u zasedi na severu Kenije\n287968_kenija-povredjeni-policajac-zaseda-afp_f.jpg (14.58 KB. 470x270 - viewed 185 times.)\n- Broj poginulih policajaca sada je 42. Više tela otkrili smo danas - rekao je neimenovani policijski izvor za AFP.\nPolicijska patrola krenula je 10. novembra u potragu za ukradenom stokom, kada je naišla na zasedu.\n« Reply #3 on: November 14, 2012, 08:38:54 am »\nHiljade Kenijaca beže iz kuća zbog najavljene odmazde posle ubistva 42 policajca\nHiljade ljudi, uplašenih zbog najavljenog odgovora Vlade Kenije na ubistvo najmanje 42 policajca, beže iz kuća na severozapadu zemlje gde vojska stiže da pomogne policiji u gonjenju napadača, naveli su danas zvaničnici.\nkenija-policija-ubistva-afp_f.jpg (37.18 KB. 470x270 - viewed 139 times.)\nPolicajce su iz zasede pobili napadači iz plemena Turkana\nNacionalni Savet odbrane, na čijem čelu je predsednik Mvai Kibaki rekao je da će vojska pomoći policiji da uhvati "bandite" u oblasti Samburu koji su prošlog vikenda pobili policajce.\nPolicajce su iz zasede pobili napadači iz plemena Turkana, za koje se veruje da su sredinom oktobra ukrali više od 500 grla stoke od Samburua.\nKada su pripadnici plemena Samburu pokušali da 30. oktobra vrate stoku, 12 ljudi je ubijeno. To je prošlog vikenda pokrenulo policiju, ali napadači su je spremno dočekali.\nPo lokalnim vlastima, oko 1.500 pripadnika plemena Turkana pobeglo je iz sela, u strahu od odmazde vlasti. Krađa stoke među plemenima na severu Kenije obično sledi posle perioda suše i gladi.\nOblast u kojoj se to dešava je udaljena, ima veoma loše puteve i komunikacije, i mali broj policajaca.\n« Reply #4 on: November 19, 2012, 02:22:42 pm »\nSedmoro mrtvih u eksploziji autobusa u Najrobiju\nNajmanje sedam osoba je poginulo i 29 je povređeno danas u Najrobiju u eksploziji nepoznatog porekla u jednom autobusu, saopštio je kenijski Crveni krst.\nkenija.jpg (32.02 KB. 470x270 - viewed 114 times.)\nDrugi detalji eksplozije nisu saopšteni.\nKenija, posebno Najrobi, mete su raketnih i bombaških napada od kada je kenijska vojska ušla u Somaliju u oktobru 2011. godine kako bi se sa Somalcima borila protiv islamskih pobunjenika.\nTi pobunjenici su u nekoliko navrata pretili Keniji ali do sada nisu preuzeli odgovornost ni za jedan napad u Keniji.\n« Reply #5 on: September 23, 2013, 09:39:17 am »\nDrama u Najrobiju: Somalijski teroristi zapretili da će ubiti taoce\nIslamski ektremisti drže i dalje nepoznat broj talaca u tržnom centrom u Najrobiju, gde se od jutros čuju pucnji i detonacije.\nnajrobi.jpg (33.25 KB. 470x270 - viewed 115 times.)\nSomalska teroristička organizacija El Šabab, koja je preuzela odgovornost za napad na u tržnom centru Vestgejt u kojem je poginulo 68 osoba i oko 200 ranjeno, zapretila je danas da će ubiti nepoznat broj talaca.\nZa to je, kako se navodi u saopštenju portparola El Šababa objavljenom na jednom islamističkom sajtu, pripadnik te radikalne grupe koji se nalazi u tržnom centru dobio "odobrenje". Kenijska vojska je sinoć saopštila da je većina zarobljenih talaca oslobođena i da su snage bezbednosti preuzele kontrolu nad većim delom te zgrade.\nJutros se u zgradi centra čula žestoka 15-minutna pucnjava, nakon čega su odjeknule snažne detonacije. Napad je počeo juče u podne, kada su ljudi naoružani "kalašnjikovima" i ručnim bombama ušli u tržni centar u koji dolaze stranci i bogati Kenijci.\nNapadači su saopštili da je napad odmazda za uključivanje kenijske vojske u borbu protiv ekstremista u Somaliji.\nnajrobi_1.jpg (32.13 KB. 470x270 - viewed 109 times.)\nAl Šabab zapretio da će ubiti taoce\nPripadnici somalijske ekstremističke grupe Al Šabab zapretili su danas da će ubiti taoce koje drže u prestižnom tržnom centru u Najrobiji i upozorili da njihova sudbina nije jasna, uprkos ranijim izjavama da je ''većina talaca spašena".\n"Ovlastićemo mudžahedine u zgradi da preduzmu akciju protiv zarobljenika, onoliko koliko budu bili pritisnuti (akcijom kenijske vojske). Govorimo hrišćanima koji napadaju mudžahedine da imaju milosti za svoje zarobljenike koji će snositi teret bilo kakve sile usmerene protiv mudžahedina", upozorio je Ali Mohamud Radže u saopštenju objavljenom na islamskom sajtu, prenela je agencija AFP.\nPripadnici somalijske ekstremističke grupe povezane sa terorirtsičkom organizacijom Al Kaida tvrde da su u kontaktu sa svojim borcima unutar tržnog centra i dodaju da se njihovi ljudi bore sa kenijskim i izraelskih specijalnim snaga.\nnajrobi_2.jpg (28.56 KB. 470x270 - viewed 119 times.)\nDesetak naoružanih napadača grupe Al Šabab drže, ne zna se tačno koliko taoca, pošto su umarširali u prostrani četvorospratni kompleksa u subotu, u podne po lokalnom vremenom, zapucali iz automatskog oružja po zaprepašćenim kupcima i bacali bombe.\nOpsada tržnog centra Vestgejt mol, u Vestlendu, u Najrobiju ušla je danas u u treći dan, gde je došlo do rafalne u zoru koja je potrajala 10 do 15 minuta i bila je praćena sa tri jake eksplozije, naveo je izveštač AFP-a s lica mesta.\nnajrobi_3.jpg (28.65 KB. 470x270 - viewed 123 times.)\nVeliki vojni napad na tržni centar započeo je neposredno pre zalaska sunca u nedelju uz pomoć helikoptera iz vazduha koji je leteo veoma blizu iznad krova tržnog kompleksa pošto se glasna eksplozija začula mnogo jača od bilo koje prethodne eksplozije granata ili topovske paljbe, dodaje AP.\nKenijski zvaničnici navode da će se opsada "uskoro završiti pošto je većina talaca spašeno i zvaničnici kontrolišu većinu tržnog centra".\n« Reply #6 on: September 23, 2013, 02:04:27 pm »\nVojska krenula u akciju: Pucnjava i eksplozije u tržnom centru u Najrobiju\nU tržnom centru Vestgejt u Najrobiju, u koji su u subotu upali ekstremisti, odjekuju snažne detonacije i pucnji, a crni dim izdiže se iznad zgrade, javila je agencija Frans pres. Izveštač AFP-a je rekao da su se čule "najmanje tri eksplozije" i "žestoka pucnjava", posle čega su pripadnici snaga bezbednosti novinarima i spasiocima u okolini tržnog centra rekli da stanu u zaklon.\n2013-09-23_122040.jpg (64.46 KB. 708x403 - viewed 113 times.)\nI Rojtersov izvještač čuo je sporadičnu pucnjavu i rafalnu paljbu, kao i prigušene eksplozije u najmanje dva navrata. Kenijske snage opkolile su kompleks "Vestgejt", a zvaničnici Crvenog krsta kažu da u objektu traju sukobi.\nZa sada nije poznato šta se dešava sa ljudima koje je u velikom supermarketu zarobila grupa od deset do 15 naoružanih napadača. Ne zna se ni koliko ima talaca.\nPortparol Al šebaba upozorio je da će islamisti pobiti taoce ukoliko kenijske snage bezbjednosti, kojima pomažu stručnjaci iz Izraela i zapadnih zemalja, pokušaju da upadnu u zgradu.\nMeđunarodni krivični sud objavio je jutros da je odgodio početak suđenja potpredsjedniku Kenije Vilijamu Rutu za sedam dana, kako bi on mogao da se vrati u Najrobi i pomogne u rješavanju talačke krize. Ruto je optužen za orkestriranje nasilja u Keniji poslije izbora 2007. godine.\n2013-09-23_135517.jpg (52.17 KB. 712x409 - viewed 110 times.)\nKenijske snage juče su zauzele veći dio tržnog centra i oslobodile veliki broj ljudi, ali će spasavanje preostalih talaca biti veoma teško.\nPreživjeli su ispričali da su napadači upali u tržni centar i počeli da bacaju bombe i pucaju iz automatskog oružja. U prethodnim sličnim događajima u svijetu na kraju se ispostavilo da su napadači spremni da umru zajedno sa taocima.\nGrupa Al šebab zatražila je da kenijski predsjednik Uhuru Kenjata povuče kenijske trupe iz susjedne Somalije, gdje one pomažu u borbi protiv islamista u okviru snaga Afričke unije u posljednje dvije godine. Kenjata je to odbio.\nPortparol kenijske vojske pukovnik Sajrus Oguna izjavio je da neće biti pregovora sa teroristima i odbio da odgovori na pitanje da li su oni opasani eksplozivom.\nPredsjednik Kenjata, koji je u pucnjavi prije dva dana izgubio nećaka, obećao je da će voditi odlučnu borbu protiv terorizma i rekao da bi kenijske snage trebalo da okončaju opsadu.\nBritanski mediji: "Bela udovica" učesnik masakra u tržnom centru u Najrobiju\nGrupom islamskih terorista koja je u kenijskom šoping-centru ubila 60 ljudi komanduje Samanta Letvajt (29), "bela udovica" bombaša teroriste koji se razneo tokom napada na Londonu u julu 2005. godine, tvrde britanski mediji.\n258456_samantha-lewthwaite_f.jpg (21.42 KB. 470x270 - viewed 110 times.)\nŠerafija, kako sada glasi njeno muslimansko ime, udovica je teroriste Džermejna Lindsija. Britanska štampa navodi da je njeno ime na Tviteru objavila militantna grupa Al Šabab, zajedno sa imenima još osam "zapadnjaka" za koje tvrdi da učestvuju u napadu u Najrobiju. Među napadačima su, prema tvrdnjama, i pripadnici Al kaide Liban Adam (23) i Ahmed Nasir Širdon (24).\nPripadnici kenijske vojske potvrđuju da su primetili Samantu među teoristima.\n- Ta muzunga (belkinja) kontroliše sve. Ona im naređuje šta da rade – rekao je jedan vojnik.\nIrski "Indipendent" piše da je "bela udovica" poreklom Irkinja, koja je 2005, tada još u tinejdžerskom dobu, nekoliko sedmica nakon napada u Londonu, zajedno sa dvoje dece koje je imala s jednim od londonskih bombaša – nestala.\nŠerafija (29), ranije Samanta Letvajt, udovica je teroriste Džermejna Lindsija\nZa nju se ponovo čulo 2011, kada je uspela da izbegne hapšenje nakon što je policija u njenom stanu u Mombasi, na kenijskoj obali, pronašla hemikalije slične onima koje je njen suprug koristio za izradu bombe koju je detonirao na londonskoj stanici "Kuings kros".\n« Reply #7 on: September 23, 2013, 02:18:53 pm »\nU live prenosu na Al Džaziri su se mogle malopre čuti eksplozije i intenzivna pucnjava. Akcija kenijske vojske još uvek traje. Sapošteno je da su prisutne specijane jedinice SAD i Izrela i da su izraelci i juče uzimali učešća u akciji.\n2013-09-23_150854.jpg (52.66 KB. 716x411 - viewed 110 times.)\n2013-09-23_151819.jpg (55.97 KB. 707x412 - viewed 112 times.)\n« Reply #8 on: September 24, 2013, 11:17:39 am »\nOslobađanje talaca u toku, među poginulima stranci\nKenijske snage bezbednosti i danas su nastavile akciju protiv ekstremista koji su\nu subotu izveli napad na tržni centar u Najrobiju, u kojem su poginule 62 osobe.\nKenijska vojska tokom opsade tržnog centra\n381588_kenija-vojska2-ap_f.jpg (38.3 KB. 470x270 - viewed 117 times.)\nIako su vlasti u Najrobiju juče preko Tvitera objavile da je akcija protiv terorista povezanih sa Al-Kaidom uspešna, izveštač agencije AP javlja da iz tržnog centra i jutros ođekuju detonacije i da je akcija spasavanja talaca u toku. Neimenovani izvor je rekao da su preostali napadači, pripadnici grupe El-Šabab locirani i izolovani oko jednog kazina na jednom od spratova kompleksa. Sporadična pucnjava, čuli su se i jutros.\nBezbednosni izvori su ranije potvrdili da je veći broj talaca spasen i evakuisan u vojnu bolnicu.\nMinistarstvo unutrašnjih poslova Kenije navelo je jutros da veruje da su oslobođeni svi taoci. Prema predstavniku vlade Manou Esipisu, specijalne snage u kompleksu pretražuju jednu po jednu prostoriju. "Smatramo da su svi taoci evakuisani, ali ne želimo ništa da rizikujemo", rekao je on.\nVojska je saopštila da je u ponedeljak u žestokim borbama ranjeno troje njenih pripadnika. Specijalne jedinice ubile su tog dana najmanje trojicu napadača a nekoliko ranili. Izvori kenijskih bezbednosnih snaga i zapadni obaveštajci rekli su da su u akciji protiv napadača učestvovale i izraelske snage, zajedno s britanskim i američkim agentima.\nVlasti su saopštile da je "većina" talaca oslobođena, ali neki stručnjaci za bezbednost koji imaju kontakte sa zatvorenima u centru tvrde da teroristi i dalje drže najmanje 10 talaca. U napadu na luksuzni tržni centar Vestgejt poginulo je 62. ljudi, 63 se vode kao nestali, a oko 200 ljudi je ranjeno.\nU napadu je poginulo četvoro Kenijaca, među kojima su i rodjaci kenijskog predsednika Uhurua Kenijate. Prema poslednjim podacima, oko 200 ljudi je ranjeno, a više od 60 osoba se vode kao nestale.\nNapadači poreklom iz različitih zemalja\nU međuvremenu, kenijska policija ispituje navode da iza napada ekstremističke grupe El Šabab na tržni centar u Najrobiju stoji Britanka Samanta Lutvejt (29), poznata kao "bela udovica", čiji je muž učestvovao u bombaškom napadu na londonski metro 2005. godine.\nGrupa El Šabab je u nedelju na svom nalogu na "Tviteru" napisala da blisko sarađuje sa tom ženom, a sumnja se da je ona među maskiranim napadačima koji i dalje drže neke civile kao taoce u tržnom centru "Vestgejt" u kenijskoj prestonici, navode svetski mediji.\nIsti izvori su rekli da su napadači poreklom iz različitih zemalja, a kenijska ministarka spoljnih poslova Amina Mohamed je izjavila da među njima ima "dvoje ili troje Amerikanaca" i "jedan Britanac".\nAmerički predsednik Barak Obama nazvao je juče napad u tržnom centru u kenijskoj prestonici Najrobiju "strašnim nasiljem" i rekao da će Sjedinjene Američke Države pružiti Keniji svu potrebnu pomoć. "Mi smo uz vas (Keniju) protiv strašnog nasilja koje se dogodilo", rekao je Obama tokom sastanka s predsednikom Nigerije Džonatanom Gudlakom u Njujorku.\nObama je dodao da napad u Najrobiju pokazuje da međunarodna zajednica treba da se suprotstavi "besmislenom nasilju" koje, kako je rekao, čine grupe kao što je El Šabab, organizacija somalijskih islamista koja je preuzela odgovornost za napad.\n« Reply #9 on: September 25, 2013, 11:45:43 am »\nTrodnevna zalost u Keniji, ubijeno 67 ljudi\nPredsednik Uhuru Kenijata objavio je danas početak trodnevne žalosti u Keniji pošto je okončana četvorodnevna opsade prestižnog tržnog centra u Najrobiju u kojoj je 61 civil izgubio život i šest pripadnika snaga bezbednosti.\nwestgate.jpg (61.55 KB. 624x351 - viewed 108 times.)\nMeđutim iz jedne zapadne ambasade u kenijskoj prestonici, neimenovani diplomata je naveo da bi broj poginulih u napadu ekstremista u prestočnom tržnom centru Vestgejt mol, u Vestlendu, mogao da dostigne 100 pošto je napada izvršen kada je u njemu bilo oko hijadu kupaca, medju njima mnogo stranaca, prenosi agencija AP.\nPredsednik je rekao da su se "tri sprata tržnog centra složila i zarobila nekoliko tela u ruševinama, uključujući i neke teroriste" i da je trenutni broj poginulih je privremen tim pre što kenijski Crveni krst navodi da se još 63 ljudi vodi kao nedostalo, dok je 175 povredjeno medju njima 62 je hospitalizovano.\nEksperti, uz pomoć daljinsko-upravljačkih deminerskih robota, vrše pretragu preostalih, eventualnih mina iznenadjenja, zasudim delovima kompleksa uz strahovanja da bi broj žrtava mogao da poraste.\nTržni centar, u vlasništvu izraelske kompanije,Vestgejt mol je napadnut u subotu popodne, pošto su napadači zasuli vatrom kupce iz automatskog oružja i sa ručnim bombama.\nKenijata je rekao da "forenzičke ekipe vrše proveru nacionalnosti svih učesnika napada", zbog izveštaja koji se pojavili u javnosti, da je medju napadačima bilo Amerikanaca i Britanka.\nAl Šabab: "Bela udovica" nije učestvovala u napadu, nemamo žena u grupi\nPripadnici somalijskog islamističkog pokreta Al Šabab odbacili su juče tvrdnje da je bilo kakva žena bila umešana u napad u tržnom centru u Najrobiju, posle nagađanja da je u njemu učestvovala Britanka Samanta Lutvejt, poznata kao "bela udovica".\nAl Šabab je na svojoj stranici na Tviteru napisao da "kategorički negira tvrdnju da je neka žena" učestvovala u napadu u tržnom centru "Vestgejt" u kenijskoj prestonici, gde je, tokom četvorodnevne opsade, ubijeno više od 60 ljudi.\n"Imamo dovoljno mladića koji su nam potpuno posvećeni i za ovakve vojne operacije ne angažujemo svoje sestre", navodi Al Šabab u poruci.\nŠabab tvrdi da je u napadu u Keniji ubijeno 137 talaca\nPripadnici somalijskog pobunjeničkog pokreta Al Šabab, koji su preuzeli odgovornost za napad u tržnom centru "Vestgejt" u Najrobiju, tvrde danas da je tokom napada na tržni centar ubijeno 137 talaca, što je veći broj od cifre koju su saopštili kenijski zvaničninici o nastradalima i osobama koje se vode kao nestale.\nAl Šabab, koji je povezan sa terorističkom mrežom Al kaidom, naveo je na Tviteru da je "137 talaca koje su oteli mudžahedini poginulo", preneo je AFP. Oni su, takodje, optužili kenijske trupe da su ispaljivali "projektile koji su sadržali hemijske agense" da bi okončali četvorodnevno zauzimanje tržnog centra.\nMeđutim iz jedne zapadne ambasade u kenijskoj prestonici, neimenovani diplomata je naveo da bi broj poginulih u napadu ekstremista u prestočnom tržnom centru Vestgejt mol, u Vestlendu, mogao da dostigne 100 pošto je napada izvršen kada je u njemu bilo oko hijadu kupaca, među njima mnogo stranaca, prenosi agencija AP.\n« Reply #10 on: June 16, 2014, 09:26:24 am »\nNajmanje 48 ubijeno dok su gledali Mundijal na obali Kenije\nNajmanje 48 ljudi je ubijeno u noćašnjem napadu islamističkih ekstermista na više objekata u kenijskom mestu Mpeketoni na obali Indijskoj okeana, javio je britanski BBC.\n_75545522_map.jpg (12.94 KB. 464x261 - viewed 124 times.)\nBroj žrtava je porastao sa 34 na najmanje 48 u kenijskom mestu na 20 kilometara od Lamu ostrva koje je poznato kenijsko turističko letovalište i severnije od najveće luke Mombase, potvrio je Kenijski crveni krst i policija, dodaje AP.\nIzveštač BBC Jusuf Dajo iz Najrobija javio je da je napad počeo sinoć u 20:30 časova po lokalnom vremenu, dok su meštani gledali fudbalsku utakmicu sa Svetskog prvenstva na televiziji.\nSvedoci u Mpeketoniju, grada na 20 kilometara od Lamu ostrva koje je poznato kenijsko turističko letovalište, naveli su da je pucnjava trajala nekoliko sati i da ima zgrada u plamenu.\nLokalni stanovnici su naveli da su napadači oteli kombi i iskoristili ga za napade na različite lokacije širom mesta.\nSvedoci su potvrdili da su naoružani napadači sa pokrivenim licima, bacili eksploziv na lokalnu policijsku stanicu pre upada i kradje oružja.\nU ranijim izveštajima je javljeno da su napadači upotrebili automatsko oružje u napadu na policijsku stanicu u malom primorskom gradu, zapalili dva hotela i ostavili za sobom brojne čaure po ulicama.\nKomandant kenijske policije Dejvid Kimaijo rekao je da su naoružani napadači napali i banku.\nBBC navodi da je još uvek nejasno ko su bili napadači, ali je portparol Kenijske vojske, major Emanuel Čirčir rekao da su napadači "verovatno (pripadnici) Al-Šabab."\nMpeketoni je malo mesto gde boravi samo nekoliko stranaca koji su u poseti regionu i nalazi se, na 100 kilometara, od Somalije.\n« Reply #11 on: June 17, 2014, 09:14:58 am »\nViše od 10 ljudi ubijeno u najnovijem napadu grupe Šebab u Keniji\nViše od 10 ljudi ubijeno je u najnovijem napadu u kenijskom području Poromoko, a za napad je odgovornost preuzela somalijska ekstremistička grupa povezana sa Al Kaidom, Šebab, saopštila je danas kenijska policija.\nal shabaab.jpg (99 KB. 689x447 - viewed 104 times.)\nPolicija je saopštila da su napadači očigledno deo iste grupe koja je tokom nedeljne noći masakrirala blizu 50 ljudi u gradu Mpeketoni, a sada su u istom regionu ubili 10 ljudi, prenela je agencija AFP.\nMpeketoni je malo mesto na 100 kilometara od granice sa Somalijom.\nKenyan-police-in-Mpeketon-011.jpg (49.21 KB. 460x276 - viewed 101 times.)\nPortparol grupe Šabab Abdiasis Abu Musab rekao je agenciji Rojters da je ta grupa ubila više od 20 ljudi tokom noćašnjeg napada, uglavnom policajaca.\n"Naše operacije u Keniji se nastavljaju", upozorio je on.\n« Last Edit: June 17, 2014, 09:16:07 am by Dreadnought » Logged\n« Reply #12 on: June 19, 2014, 10:42:53 pm »\nUbijena petorica islamista u Keniji\nKenijske snage bezbednosti ubile su petoricu osumnjičenih za napade duž obale u kojim je ove sedmice poginulo 65 ljudi, saopšteno je iz Ministarstva unutrašnjih poslova.\n"Petorica osumnjičenih napadača ubijeni su dok su pokušavali da pobegnu, a zaplenjena su tri `kalašnjikova` i izvjesna količina municije", navodi se u saopštenju Ministarstva. Isti izvor navodi da se incident dogodio u oblasti Lamu, u kome je u napadima islamista ubijeno 65 ljudi. Izvor u kenijskoj vojsci potvrdio da je pet ljudi ubijeno.\n« Reply #13 on: June 24, 2014, 08:57:25 am »\nPetoro ubijeno u Keniji\nPet ljudi poginulo je u napadu na selo na kenijskoj obali u blizini grada Mpeketoni, u oblasti u kojoj je prošle sedmice poginulo najmanje 65 lica, rekao je šef administracije oblasti Lamu Stiven Ikua.\n"Nepoznata banda napala je sinoć selo Ta u oblasti Vitu i ubila pet ljudi", rekao je Ikua Rojtersu.\nPripadnici somalijske islamističke militantne grupe "Al šabab" preuzeli su odgovornost za napade prošle sedmice u oblasti oko grada Mpeketoni, iako je kenijski predsednik Uhuru Kenijata odbacio te tvrdnje, navodeći da su odgovorni lokalni političari.\n« Reply #14 on: June 26, 2014, 10:19:33 am »\nKenija: Uhapšen guverner oblasti Lamu zbog smrti 60 ljudi\nKenijska policija uhapsila je guvernera oblasti Lamu u vezi sa tri nedavna napada u kojima je više od 60 ljudi ubijeno, saopštili su danas zvaničnici.\nGuverner Isa Timami uhapšen je sinoć zbog prošlonedeljna dva napada u mestu Mpeketon i obližnjem selu u kojem je skoro 60 ljudi ubijeno. Ove nedelje u još jednom napadu ubijeno je najmanje pet osoba. Mpeketoni je malo mesto na 100 kilometara od granice sa Somalijom.\n"Guverner je u pritvoru. Suočen je sa više optužbi koje imaju veze sa napadom", izjavio je šef istražnog odeljenja za kriminal Ndegva Muhoro, dodajući da će se tokom dana pojaviti pre sudom.\nOdgovornost za napade preuzela je somalijska ekstremistička grupa povezana sa Al Kaidom, Al-Šebab, ali kenijski predsednik Uhuru Kenijata veruje da oni nisu odgovorni, već da iza napada stoje lokalni političari.\nU međuvremenu, policija je uhapsila 13 separatista, osumnjičenih za planiranje novih napada u priobalnim oblastima. U pitanju su članovi Republikanskog saveta Mombase, koji se bore za nezavisnost priobalne oblasti, prenela je agencija AFP.


ČAVUŠOGLU U DOHI: Odnosi Turske i Katara su odlični, naši stavovi se poklapaju jer imamo isti cilj! - GlobalCir\nMevlut Cavusoglu, ministar vanjskih poslova Turske, tokom sastanka u Dohi sa šeikom Mohammedom bin Abdulrahmanom bin Jassimom Al Thanijem, ministrom vanjskih poslova i zamjenikom premijera Katara, istakao je da su „odnosi dvije zemlje odlični u svim područjima“, prenosi Anadolija.\n„Naši stavovi se poklapaju, jer je naš cilj mir, spokoj i stabilnost“, naglasio je Cavusoglu.\nTurska je podržala Dohu u zaljevskoj krizi koja je izbila u junu 2017. godine, kada su Saudijska Arabija, Egipat, Ujedinjeni Arapski Emirati i Bahrein prekinuli diplomatske i trgovinske odnose sa Katarom.\nČetiri spomenute države optužile su Katar da podržava terorističke organizacije, što je Doha oštro odbacila te embargo okarakterisala kao kršenje njegovog suvereniteta.\nAl Thani je tokom razgovora sa turskim ministrom istakao da želi dodatno razvijati odnose između dvije zemlje.\nTokom Cavusogluove posjete Kataru razmatrat će se najnovija dešavanja u regionu, kao i pripreme za četvrti sastanak Vrhovnog strateškog komiteta Turske i Katara.\nPrethodni sastanak tursko-katarskog komiteta održan je u novembru prošle godine.


Ćuprija u IT sektoru otvara 40 novih radnih mesta - Portal035\nParaćin i dalje u prvih 10 gradova u Srbiji po...\nApsolutna dominacija košarkaša Paraćina\nĆuprija u IT sektoru otvara 40 novih radnih mesta\nQuantox Technology širi svoje poslovanje na još jednu lokaciju u Srbiji – deseta kancelarija po redu se otvara u Ćupriji čime se nastavlja trend razvoja potencijala mladih na lokalu kao i samih lokalnih zajednica.\n“Otvorena nova “fabrika” u Ćupriji, ovog puta u IT sektoru 40 radnika – Quantox Technology. Takođe, kompanija “Quantox Investment Fund” će ove godine sa ukupno pola miliona evra finansijski podržati deset Start-up firmi, sa ciljem da pomogne razvoj ćuprijske privrede.\nPrvenstveno je opština Ćuprija organizovala besplatnu edukaciju za pripremu za prijemni ispit, zatim otvorila IT odeljenje u Gimnaziji, danas Quantox technology sa odabranim mentorima radiće stručnu praksu za sve zainteresovane za usavršavanje u softverskom inženjeringu.” izjavio je predsednik SO Ćuprija Ninoslav Erić.\nQuantox tim čine mladi i ambiciozni ljudi koji imaju višegodišnje iskustvo u IT-ju a cilj im je da ga ojačaju stručnjacima iz Ćuprije koji sada imaju priliku da u svom gradu rade na kompleksnim i velikim projektima, te da postanu deo internacionalnih timova, dalje napreduju i usavršavaju se.\nOtvaranje nove kancelarije je dobra prilika za sve\n“Svi oni koji imaju početno teorijsko znanje iz oblasti programiranja će moći da se prijave i da pohađaju program prakse u trajanju od 3 meseca, gde će zajedno sa našim mentorima raditi na realnim taskovima, dobijati prave zadatke a glavni cilj ove prakse jeste da se sa teorije pređe u praktičnu primenu i samostalan rad.\nPrijave za praksu se šalju na mejl: hr@quantox.com Učenici Gimnazije u Ćupriji će imati mogućnost da posete naše kanclearije, upoznaju se sa našim ljudima koji će pokušati da im prenesu atmosferu kako je raditi u IT firmi, kako je raditi na projektima, raditi u timu, sve sa ciljem da se srednjoškolcima pruži uvid u IT profesiju ne bi li im ta poseta doprinela da se profesionalno orijentišu u momentu kada treba da odluče u kom pravcu žele da nastave svoje dalje školovanje.” poručuju iz kompanije Quantox Technology\nĆuprija je šesti grad u Srbiji u kome je domaća IT kompanija Quantox Technology otvorila kancelariju i ovde će priliku za zaposlenje dobiti 40 IT stručnjaka iz Ćuprije i čitavog Pomoravlja koji će biti deo tima kompanije od oko 300 zaposlenih u četiri zemlje Evrope.\nby admin 15 hours ago 8 hours ago


Šolc je, na sednici vlade, prema pisanju "Bilda", ocenio da je "nabavka vakcina 'usr...' sprovedena".\nKazao je da lično nema želju da se "takvo sr***" ponovi u procesu vakcinacije u Nemačkoj.\nŠolc je, s tim u vezi, jasno pomenuo fon der Lajen i okrivio je za neuspeh nabavke vakcina.\n- To što se dešava u Briselu, što su uradili Evropska komisija i Fon der Lajen, je prava svinjarija - ljutito je naglasio nemački vicekancelar.\nPrema "Bildu", kancelarka Angela Merkel dozvolila je Šolcu da psuje, ali je, kada je pomenuto ime Fon der Lajen, prekinula ispad ljutnje vicekancelara.\nKako list prenosi iz krugova vladajuće CDU, Merkel je jedina političarka koja i dalje brani Fon der Lajen.\nDnevnik navodi da Fon der Lajen već nekoliko dana u Briselu i Berlinu traži partijske kolege koje bi stale uz nju nakon neuspešnog procesa nabavke vakcine, i koje bi joj pružile javnu podršku.


Erdogan zabrinuo Obamu | Zvornik Danas\non: 22. фебруара 2016 In: izbor urednika, naslovna, Svijet, VIJESTI\nVAŠINGTON – Američki predsjednik Barak Obama ozbiljno je shvatio pretnje turskog predsjednika Redžepa Tajipa Erdogana o invaziji na Siriju nakon bombaških napada sirijskih Kurda u Ankari, piše “Independent”.\nRat u Siriji dostigao je vrhunac, a nakon bombaškog napada u Ankari 17. februara u kome je poginulo 28 ljudi, Turska prijeti vojnom akcijom u Siriji u znak odmazde, piše autor teksta, dopisnik s Bliskog istoka Patrik Kokbern.\nAmerički predsjednik svjestan je sa kojom lakoćom SAD, ili bilo koja druga strana sila koja interveniše u Siriji, Iraku ili Avganistanu, mogu da budu uvučene u lokalne sukobe i rasprave, ocijenio je Kokbern.\n„Turci i Saudijci uvijek pokušavaju da podstaknu SAD na kopnenu operaciju u Siriji, ali sami ne namjeravaju da pokrenu vojnu intervenciju velikih razmjera“, rekao je za Independent jedan bivši visoki diplomata na Bliskom istoku.\n„Prije više od godinu dana Amerikanci su shvatili da Turci ne namjeravaju da zatvore svoju granicu sa Sirijom za teroriste ID i druge džihadiste sa svoje sjeverne, turske strane. Zbog toga su Amerikanci odlučili da je zatvore sa južne strane, uz pomoć sirijskih Kurda“, rekao je bivši diplomata.\nKako navodi Independent, upravo taj plan je sada blizu realizacije, piše B92.


Najlepša vest ovog jutra: Minja je stigla u Los Anđeles po svoju šansu za izlečenje - Svetionik.com\n2 mesto 1,399\n3 Najlepša vest ovog jutra: Minja je stigla u Los Anđeles po svoju šansu za izlečenje\nMalena Minja Matić stigla je jutors u Los Anđeles gde će primiti Zolgensmu, lek koji se uzima jednom u životu, a košta 2,1 milion dolara.\nTelegraf 1 mesto · 05.03.2021 11:27\nJedan od najekscentričnih sportista planete, napadač Milana Zlatan Ibrahimović, otpevao je numeru sa Sinišom Mihajlovićem na Sanremu, ali ono što je prethodilo, zaista je ludo. Ibru je dobacio fan motorom do festivala! Pročitaj više\nTelegraf 3 mesto · 07.03.2021 08:24\nTelegraf 2 mesto · 05.03.2021 11:29\nIvan Ivanović ponovo je postao tata, druge naslednice koja je na svet stigla danas, u petak 5. marta! Pročitaj više\nTelegraf · 06.03.2021 19:54\nTelegraf 3 mesto · 07.03.2021 08:38\nČuveni glumac Boris Komnenić preminuo je posle teške bolesti u 64. godini. Prvak drame u Narodnom pozorištu u Beogradu rođen je 29. marta 1957. godine u Puli. Pročitaj više\nVidiš 3,951 vesti od ukupno 3,990.


Obeležena godišnjica od proboja Solunskog fronta - iKragujevac\nObeležena godišnjica od proboja Solunskog fronta\nponedeljak, 16 septembar 2019 14:11\nPolaganjem venaca kraj Spomenika palim Šumadincima obeležena je godišnjica proboja Solunskog fronta. U znak sećanja na hrabre srpske vojnike koji su pre 101 godinu, probojem Solunskog fronta oslobodili Srbiju, vence su položili, pripadnici Vojske Srbije, članovi udruženja a u ime grada Kragujevca, venac je položio Ratko Tomašević, član Gradskog veća za unapređenje položaja penzionera u lokalnoj samoupravi.\nProboj Solunskog fronta, smatra se jednom od najvećih pobeda srpske vojske u istoriji. I ne samo zbog toga, ovaj datum u našoj istoriji ima još veći značaj zbog žrtava srpskih vojnika, za koje i onda i danas znamo, nisu bile uzaludne. Ostale su urezane u istoriju Velikog rata i imale veliki značaj za stvaranje nove države ali i za današnju modernu srpsku državu. Polaganjem venaca odajemo zahvalnost i poštovanje svim palim borcima za oslobođenje Srbije, rekao je Ratko Tomašević, član Gradskog veća.\nTe 1918. godine 15. septembra na Solunskom frontu, srpska vojska je uz svoje saveznike, mnogo veće i jače države, kao i u svim ratovima do tada, bila nosilac najžešćih bitaka i ratova sa ogromnim gubicima. Udruženje potomaka ratnika Srbije 1912 – 1920 ”Vojvoda Radomir Putnik” iz godine u godinu obeležava značajne datume i sećanjem na važne događaje, ratove i žrtve koje su ratovi odneli čuvamo srpsku istoriju, rekao je Marko Kovač, pukovnik u penziji i član Udruženja.


Vlada prihvatila predlog izmena zakona o biogorivima, usvojila izveštaj o energetskoj efikasnosti za 2017.\nHrvatska vlada je usvojila predlog izmena zakona o biogorivima, kojim se udeo biogoriva iz prve generacije ograničava na maksimalno 7% u ukupnoj godišnjoj neposrednoj potrošnji energije u sektoru transporta do 2020. godine, u skladu s Direktivom 2015/1513.\nIndikativni minimalni nacionalni cilj obaveze potrošnje naprednih biogoriva u prevozu postavlja se na 0,1%, sa mogućnošću da se iduće godine poveća.\nKoličine biogoriva koje nisu stavljene na tržište u prethodnoj godini neće moći da se prenose u tekuću godinu, već će obveznici stavljanja biogoriva na tržište morati da plate ekološku naknadu. Portal energetika-net navodi da će usvajanje izmena omogućiti uvoz biogoriva u Hrvatsku.\nEkološka naknada bi takođe bila razrezana obveznicima stavljanja biogoriva na tržište koji ne ispune uslove smanjenja emisija gasova sa efektom staklene bašte. U odnosu na nivo iz 2010. godine, ove emisije treba da se smanje za najmanje 2% do kraja 2018. godine, za najmanje 3% do kraja 2019. godine i za najmanje 6% do kraja 2020. godine.\nPredlog takođe predviđa obavezu za operatere javnog gradskog prevoza i železnicu da koriste električnu energiju proizvedenu isključivo iz obnovljivih izvora energije (OIE).\nIzveštaj o napretku u postizanju ciljeva energetske efikasnosti\nHrvatska vlada je takođe usvojila izveštaj o napretku postignutom u ostvarenju nacionalnih ciljeva povećanja energetske efikasnosti za 2017. godinu, u kom se navodi da se potrošnja primarne energije uvećala za 1,7% u 2016. godini u odnosu na 2015. godinu. Potrošnja električne energije iz uvoza se smanjila za 18,5%, biomase za 0,4%, i tečnih goriva za 0,1%, dok se potrošnja energije iz obnovljivih izvora povećala za 13,6%, uglja i koksa 7,6%, hidroenergetskih kapaciteta 6,5%, toplotne energije 6% i prirodnog gasa 4,5%.\nU 2016. godini, udeo tečnih goriva u ukupnoj potrošnji energije je iznosio 32,3%, što je smanjenje u odnosu na 35,7% u 2011. godini. Tokom istog perioda, udeo prirodnog gasa se smanjio na 22,5%, a električne energije iz uvoza na 4,9% u 2016. godini. Udeli drugih vidova energije su se povećali – električne energije iz hidroenergetskih kapaciteta sa 11,4% na 16,2%, drugih OIE (snaga vetra, snaga sunca, geotermalna energija, biodizel i biogas) sa 0,7% na 3,1%, ogrevnog drveta i čvrste biomase sa 12,3% na 12,9%, toplotne energije “za 0,1%” na 0,2% i uglja i koksa sa 7,6% na 7,9%.\nKroz primenu alternativnih mera politike, Fond za zaštitu okoliša i energetsku učinkovitost je isplatio oko 37,5 miliona evra subvencija, što je doprinelo ukupnom iznosu investicija od približno 37,5 miliona evra i uštedi energije od 0,39183 PJ i smanjenju emisija ugljen-dioksida za 22.811 tone u 2017. godini, navodi se u izveštaju.\nPočetna » Vesti » Energetska efikasnost » Vlada prihvatila predlog izmena zakona o biogorivima, usvojila izveštaj o energetskoj efikasnosti za 2017.\nKonkurs za subvencije za solarne panele u septembru, priprema se vodič za instalaciju\n27 July 2021 - Početkom septembra biće raspisan javni poziv za subvencije za solarne panele, a do kraja godine i drugi poziv za zamenu stolarije.\n19 July 2021 - Javni pozivi za firme nisu isti u svim lokalnim samoupravama, i sadrže dosta detalja koji se odnose i na konkurse za građane.\nKosovo* dobilo pet miliona evra za kreditiranje energetske efikasnosti u domaćinstvima\n16 July 2021 - EBRD je odobrio kreditnu liniju od pet miliona evra za Raiffeisen Bank Kosovo u okviru Programa za finansiranje zelene ekonomije (GEFF).


Univerzitet u Tuzli: Sastanak sa predstavnicima Turskog kulturnog centra “Yunus Emre” – TuzlaInfo.ba\nUniverzitet u Tuzli: Sastanak sa predstavnicima Turskog kulturnog centra “Yunus Emre”\n09/03/2013 | 9:24\nNa Univerzitetu u Tuzli danas je upriličen sastanak sa predstavnicima Turskog kulturnog centra „Yunus Emre“ iz Sarajeva, koje je predvodio novoizabrani direktor Ceylani Akay.\nDirektor Akay, upoznao je rektora Univerziteta u Tuzli prof.dr. Envera Halilovića o planovima i aktivnostima koje Centar sprovodi na polju obrazovanja u Bosni i Hercegovini. Također je istakao da Kulturni centar pruža svaki oblik podrške po pitanju širenja turskog jezika i promocije turske kulture. Posebno je izrazio zadovoljstvo saradnjom sa Univerzitetom u Tuzli, ali je istakao da su spremni još mnogo toga uraditi, kako bi unaprijedili rad Odsjeka za turski jezik i književnost, ali i saradnju između ove dvije kulturno-obrazovne institucije.\nRektor Halilović izrazio je zadovoljstvo današnjom posjetom predstavnika Kulturnog centra “Yunus Emre” i istaka da u cjelini podržava sve aktivnosti i progresivne ideje u oblasti obrazovanja, te obećao podršku u realizaciji planova i budućih aktivnosti Kulturnog centra. “Formiranje biblioteke Odsjeka za turski jezik i književnost, je zajednički interes i biti će jedan od prioriteta Univerziteta u Tuzli u narednom period” kazao je rektor Halilović.\nTokom radnog sastanka razgovaralo se i o projektu “Sedmica kulture” koji će Kulturni centar “Yunus Emre” realizirati u maju mjesecu, a koji će imati za cilj da učenike i studente iz Tuzle, Mostara i Zenice upozna sa turskom kulturom i historijom. Među ostalim razgovaralo se i o stipendiranju postdiplomskog i doktorskog studija na prestižnim univerzitetima u Turskoj, te je dogovoreno da se prezentacija programa stipendiranja upriliči naredne sedmice na Univerzitetu u Tuzli.\nTurski kulturni centar “Yunus Emre” u Sarajevu, prva inostrana ispostava Turskog instituta “Yunus Emre” osnovanog s ciljem prezentiranja turske kulture, historije, jezika i književnosti, gradi “kulturni most” između Bosne i Hercegovine i Turske. Centar, koji je otvoren 17. oktobra 2009., radom i ostvarenim projektima postao je svojevrsna institucija za promociju turske umjetnosti i kulture.


Predstavnici EUKOM-a u posjeti Doboju – RTV Doboj\nPredstavnici EUKOM-a u posjeti Doboju\nPredstavnici Evropske komande američkih snaga EUKOM posjetili su danas Doboj. Monitoring tim obišao je projekte koje su finansirali u ovom gradu.\nPo završetku radnog sastanka sa komandom američkih snaga u Evropi , načelnik Odjeljenja za privredu i društvene djelatnosti grada Doboja, Slađan Jović je podsjetio da je EUKOM finansirao izgradnju Centra za djecu i omladinu sa smetnjama u razvoju i obnovu dječijeg obdaništa u Starom gradu. Jović je rekao da je EUKOM u ova dva projekta uložio preko milion dolara.\n-Razgovarali smo i o drugim projektima, koji bi u narednom periodu trebalo da budu realizovani u našem gradu. Jedan od njih je obnova OŠ. „Sveti Sava“ . Za taj projekat EUKOM bi trebao obezbijediti oko 600 hiljada maraka, rekao je Jović.\nMajor Kris Obrajan rekao je da su utvrdili kvalitet realizovanih projekata kako bi sačinili izvještaj za rukovostvo u Evropskoj komandi .\n-Željeli smo da potvrdimo kvalitet izvedenih radova na osnovu čega ćemo sastaviti izvještaj u kojem ćemo da obavijestimo naše rukovodstvo u Evropskoj komandi koje radi na projektu humanitarne pomoći , na koji način se provode projekti, i na koji način se mogu odobravati dalja sredstva za realizaciju određenih poslova, naveo je Kris.\nOn je dodao da će u izvještaju biti uključena i informacija grada o značaju tih projekta za lokalnu zajednicu.\nU znak zahvalnosti za pomoć koju su pružili gradu Doboju, posebno nakon poplava iz 2014. godine predstavnicima Eukoma uručen je amblem grada Doboja.\nNikolić dolazi u BiH


Haradinaj: Umrla ideja o razmeni teritorija\nMondo\t08.10.2018 23:44\nPredsednik Kosova Hašim Tači izjavio je saučešće svima koji rade na podeli Kosova i na Zajednici srpskih opština sa izrvšnim nadležnostima, jer do toga, istakao je, neće doći. Saučešće i od Haradinaja: Umrla ideja o razmeni teritorija.\nPredsednik samoproglašenog Kosova je poručio da će nastaviti da zagovara korekciju granica koja bi podrazumevala pripajanje Preševa, Bujanovca i Medveđe.\nTači je na konferenciji za novinare rekao da bi premijer Kosova Ramuš Haradinaj trebalo da koriguje svoje izjave o dijalogu, jer "ozbiljan čovek ne govori svakog dana o ratovima i tragedijama".\nBorba s Beogradom se odvija za stolom u Briselu i za tako nešto imamo podšku EU i SAD, poručio je Tači i pozvao političare da u najvažnijoj fazi dijaloga donesu zajedničku rezoluciju, kojom će biti ispoštovan Ustav i zakoni Kosova, prenosi RTK2.\n"UMRLA IDEJA O RAZMENI TERITORIJA"\nPremijer Kosova Ramuš Haradinaj izjavio je ranije danas da je ideja o razmeni teritorija umrla, a skupštinska Rezolucija koja navodi ustavnu odredbu da niko, osim Skupštine, ne pregovara o granicama, bila bi obavezujuća za sve, pa i za predsednika zemlje, prenosi Anadolija.\nHaradinaj je, odgovarajući na pitanja novinara, izrazio saučešće povodom "smrti ideje o razmeni teritorja" i naveo da bi bilo dobro da se u Skupštini Kosova usvoji rezolucija koju su predložile partije vladajuće koalicije.\n"Prvi član rezolucije uzet je iz prvog člana Ustava, kome je dodat i pasus da niko ne pregovara o granicama, kao i član koji obavezuje da se to pravo ostavlja samo Skupštini", rekao je premijer Kosova, nakon što je odlikovao Zlatnom kartom Kosova književnicu Helenu Kadare.\nPartije vladajuće koalicije izradile su tokom vikenda nacrt rezolucije od šest tačaka u kojoj, pored ostalog, piše da "Skupština Republike Kosovo insistira da se dijalog zaključi međunarodno obavezujućim pravnim sporazumom, kroz koji će dovesti do uzajamnog priznanja Republike Kosovo i Republike Srbije".\n1. sta da dodam,kad sunjer*DUNJDJER beZ lekova trabunja ,sluZba je UVEK sluyba,imbecilu sa obeybedjenjem bio sam u prostoriji NAMERNO IZAZIVAS INCIDENTE DA BI SEBE SNIMIO PREKO SIPTARSKOG tkz,srpskog kolektiva\n1.1. izgleda da si popio pogresan lek\nMala matura na ispitu, Zaštitnik građana kontroliše MinistarstvoMinistarstvo prosvete: Kombinovani test nije 'provaljen', fotografije na internetu lažneU toku provera, policija istražuje: Velika je mogućnost da je 'procurio' i kombinovani testProtest zbog 'provaljenih' testova: Maturanti ispred Ministarstva prosveteOdložen test za male maturante, 'provaljeni' testovi iz matematikeVučić: Izbori krajem marta ili početkom aprila, biće promena čelnika na lokaluVučić: Šta će nam teritorija ako nemamo budućnostVučić: Ako ne bude samita u Parizu, Srbija će biti u još težoj situacijiVučić i Palmer: Takse prepreka dijalogu, da se ukinuVučić sa Merkelovom: Srbija u potpunosti posvećena dijaloguTeška nesreća u Sićevačkoj klisuri – jedan mrtav, devet povređenihVučić: Nadam se da će biti hrabrih ljudi da prihvate kompromisHaradinaj s Merkel: Priština za dijalog koji vodi do priznanjaVučić: Ja sam za razgraničenje, to je najzdravijePoplave u Srbiji: Voda se povlači, u Kraljevu i dalje kritičnoVučić: Ponašanje Prištine je izraz slabostiPotop po Srbiji, vanredno u više mestaVučić: Srbija će odgovoriti na pretnje TačijaVučić: Narušeno naše poverenje i partnerstvo sa ZapadomTragedija na Dunavu: Sudar brodova kod Budimpešte, sedmoro mrtvih, 19 nestalo


Skupština grada zaseda u subotu: U parlamentu desetoro novih odbornika\nPredsednik Skupštine grada Zrenjanina Čedomir Janjić zakazao je za subotu, 7. novembar, treću po redu sednicu lokalnog parlamenta u aktuelnom sazivu. Sednica će biti održana u velikoj sali Kulturnog centra Zrenjanina, sa početkom u 10 časova.\nKako je saopšteno, na dnevnom redu će se naći 14 tačaka. Od toga, čak 12 se tiče razrešenja dosadašnjih, odnosno imenovanja novih odbornika Skupštine grada.\nOčekuje se da budu izglasana rešenja o prestanku mandata odbornicima Milanu Miljušu i Zoranu Protiću. Takođe, u odborničke klupe trebalo bi da sednu novi odbornici, koji će zameniti svoje kolege koje su prethodno podnele ostavke. Podsetimo, ostavke su podneli Goran Knežević, dr Ivana Tešić, Miroslava Najdanovski, dr Jasmina Vujanov i dr Vladimir Arbutinov.\nPROČITAJTE JOŠ: Super klima – super popust: Ovako dobra prilika se ne propušta!\nMandat odbornika prestao je i Simi Salapuri, koji je na prethodnoj sednici izabran za gradonačelnika Zrenjanina, kao i Saši Santovcu, koji je izabran za zamenika gradonačelnika.\nNovi odbornici iz redova vladajuće koalicije, ukoliko im sutra budu potvrđeni mandati, biće Vesna Cvijić, Siniša Tešić, Nikola Ostojić, Goran Tomić, Jasmina Šajber, Aleksandra Đukić, Srđan Barac i Božidar Konjik (SNS), Nemanja Topić (SPS) i Kristina Vidrač (SVM).\nNa dnevnom redu će se naći i predlog projekta tretmana otpadnih voda u Zrenjaninu, koji je u četvrtak usvojen na sednici Gradskog veća. Podsetimo, ovim predlogom je predviđeno da kompanija iz Ujedinjenih Arapskih Emirata realizuje projekat tretmana otpadnih voda. Ukoliko ga odbornici podrže, očekuje se da već narednih dana bude potpisan ugovor sa investitorom. Više o tome možete PROČITATI OVDE.\nPoslednja tačka dnevnog reda je formiranje Gradskog štaba za vanredne situacije, na čijem će se čelu nalaziti gradonačelnik Simo Salapura, dok će njegov zamenik biti Saša Santovac.\nTagoviČedomir Janjić odbornici odbornički mandati Skupština grada Zrenjanina\n07/11/2020 у 10:57\nKoji je razlog za okupljanje ovih likova koji se bukvalno za ništa ne pitaju?\nPravoslavni vernici sutra obeležavaju Mitrovske zadušnice\nDruženje sa čupavcima: “Zelene šape” organizuju akciju na Glavnoj pijaci


Verovali ili ne, Novak u Londonu može do ‘broja 1’ – Sport ONLINE\n23/06/2017 Radio Sport Tenis 0\nU Londonu do prvog mesta? – Mnogo toga mora se poklopiti srpskom teniseru Novaku Đokoviću da bi se vratio na tron posle najprestižnijeg Grend slema na svetu.\nĐoković je pred Vimbldon po prvi put od 2010. godine odlučio da igra pripremni turnir u Istbornu na kome će pokušati da „brusi“ formu pred Vimbldon. Mari je već igrao u Kvinsu u kome ga je na startu turnira izbacio Džordan Tomspon.\nOdbojkaši Srbije protiv Francuske i SAD na finalnom turniru\nReal se dogovorio sa Mbapeom i Donarumom


Press Online :: Džet set :: EKSPO MAKI\n11. 04. 2007. - Autor: A. D.\nAleksandra Kovač održaće solistički koncert 26. aprila u "Ekspo centru" u Beogradu\nAleksandra Kovač održaće solistički koncert 26. aprila u "Ekspo centru" u Beogradu. Ovo će biti njen prvi koncert u srpskoj prestonici (ukoliko se izuzme nastup na dočeku 2007. godine ispred Doma Narodne skupštine), nakon prošlogodišnjeg osvajanja prestižne muzičke MTV nagrade za najboljeg izvođača u regionu.\nU svojoj diskografiji Aleksandra Kovač dosad ima solo album "Med i mleko" sa kojeg su se izdvojile tri pesme ("Ti", "C'mon boy", "Nemoj ovako"), singl "You and me" iz 2001. godine, kao i četiri duetska albuma sa svojom sestrom Kristinom.\nTakođe je pisala muziku za brojne TV serije i pop muzičare sa eks-ju prostora.\nOrganizator koncerta "Aleksandra Kovač lajv" u "Ekspo centru" je Televizija Foks.


ZA NEKOLIKO DANA POČINJE IZGRADNJA FABRIKE VAKCINE: Uskoro završetak kovid bolnice u Novom Sadu i brzi vozovi iz Beograda\nIzvor: SrbijaDanas.com, 24.Jul.2021, 23:01\nPredsednik Vučić najavio nove velike projekte\nPredsednik Srbije Aleksandar Vučić najavio je da za nekoliko dana počinje gradnja fabrike vakcina u Srbiji.\nVučić je gostujući na Pinku potvrdio da će 1. septembra biti završena i gradnja nove kovid bolnice u Novom Sadu.\nPredsednik je rekao da će rast BDP-a u prvoj polovini godine biti oko 8,3 odsto i da će ove godine javni dug biti opet ispod 60 odsto BDP-a, to jest 59,3 odsto, a ako bi imali rast >> Pročitaj celu vest na sajtu SrbijaDanas.com << od sedam odsto onda će javni dug biti 58 odsto BDP-a ili ispod toga.\n- Ekonomske stvari idu veoma dobro, to su dobre vesti, gradimo mnogo i veoma sam srećan zbog puteva što nikada toliko nismo gradili i gradićemo još mnogo više - naveo je Vučić.\nKaže da ćemo do 1. decembra imati u izgradnji ne osam, kako je pre rekao, već možda i devet ili 10 autoputeva ili brzih saobraćanica, kao i da će već u februaru ili od 1. marta krenuti brzi vozovi od Beograda do Novog Sada.\nTo je ono što menja izgleda naše zemlje, poručio je Vučić.


Prijem povodom odlikovanja Srđana Aleksića FOTO | Trebinje Live\nPrijem povodom odlikovanja Srđana Aleksića FOTO\nNačelnik Opštine Trebinje dr Dobroslav Ćuk danas je, sa saradnicima, primio Rada Aleksića, oca Srđana Aleksića, Trebinjca, koji je 1993. godine stao u zaštitu komšije Bošnjaka, napadnutog od strane grupe nasilnika, te koji je od posledica zadobijenih tom prilikom, preminuo nakon nekoliko dana.\nPovod prijemu bilo je visoko priznanje koje je posthumno dodjeljeno tragično nastradalom mladom Trebinjcu.\nNaime, povodom Dana državnosti (15. februar, Sretenje) predsjednik Srbije Boris Tadić odlikovao je 17 pojedinaca i institucija, među kojima je i Srđan Aleksić, odlikovan Zlatnom medaljom „Miloš Obilić“ za ispoljenu hrabrost i djelo ličnog herojstva.\nPrisjećajući se još jednom hrabrog čina mladog Trebinjca, načelnik Opštine Trebinje je istako da se Trebinjci, zajedno sa Srđanovim ocem Radom, osjećaju ponosnim na taj čin.\nNa današnjem prijemu dr Ćuk je Srđanovom ocu Radu uručio simboličan poklon, knjigu Marka Miljanova, Primjeri čojstva i junaštva. „Sasvim je sigurno, da se ovo desilo u ono vrijeme, viteški čin Srđana Aleksića našao bi se u knjizi Marka Miljanova“ ocijenio je dr Ćuk.\nKako je istakao načelnik Opštine Trebinje, grad ima obavezu da napravi spomen obilježje koje će nositi Srđanovo ime, gdje će se, kako je rekao dr Ćuk, okupljati omladina i gdje će se nadahnjivati i vaspitavati na ljudskom i viteškom činu tragično nastradalog mladog Trebinjca. „Hvala Srđanu što je tako velikim činom i Trebinje učinio značajnim i ponosnim“, kazao je dr Ćuk.\nIstičući da je danas Srđan više trebinjski nego njegov, Srđanov otac Rade je ovom prilikom kazao da ga obuzima divno osjećanje što se Trebinje ponosi Srđanom, koji je, kako je rekao, učinio djelo koje ga čini čovjekom. „Poštujući Srđanov čin, Trebinje se izdiže iznad svake prosječnosti i postaje grad ljubavi, grad čojstva, grad života, grad budućnosti“ rekao je Rade Aleksić zahvaljujući se Srbiji i srpskom narodu na Zlatnoj medalji „Miloš Obilić“.\n„Ova medalja pripada tom narodu jer taj narod je hrabar narod, jer usvaja čestitost, razum, život“, zaključio je Rade Aleksi.\nPodsjećamo, Zlatna medalja „Miloš Obilić“ porodici Aleksić uručena je 15. februara, na svečanosti u Skupštini Srbije, povodom Dana državnosti, kojom prilikom je predsjednik Tadić, visokim priznanjima, odlikovao Novaka Đokovića, Dejana Mijača, Jovana Ćirilova, Dianu Obekser Budisavljević, te druge zaslužne pojedince i institucije.\nSajt Opštine Trebinje/Miroslav Parežanin


Meteorolozi navode da će se toplotni talas proširiti ka istoku zemlje i da će samo deo severne obale Španije biti pošteđen.\nRasprodate su karte za svih 19 otvorenih bazena u Madridu na kojima su kapaciteti ograničeni zbog pandemije virusa korona.\nVlasti upozoravaju stanovništvo da često piju vodu, nose tanju odeću i izbegavaju duže izlaganje suncu. Meteorolozi predviđaju da bi temperatura mogla dostići i 44 stepena Celzijusa u dolini Gvadalkivir nedaleko od Sevilje.\nDRAMATIČNI SNIMCI POŽARA NA KIPRU: Poginulo najmanje četvoro ljudi - vatra guta čitava naselja, vetar pomaže (VIDEO)\n04. 07. 2021. u 19:33\nŠpanija toplotni talas talas vrućine visoke temperature\nMEGAN MARKL PISALA AMERIČKOM KONGRESU: Sve majke imaju pravo na plaćeno odsustvo kada rode dete\nVOJVOTKINJA od Saseksa pozvala je zastupnike u američkom Kongresu na uvođenje plaćenog odsustva za novopečene roditelje.\nBIVŠI američki predsednik Donald Tramp lansiraće sopstvenu društvenu mrežu "TRUTH Social" koja će se, kaže, suprotstaviti Fejsbuku i Tviteru koje su mu zabranile pristup na njihovim platformama.


EU: Nema popuštanja za BiH – mojKontakt portal – Radio Televizija Kontakt\nEU: Nema popuštanja za BiH\nMinistri će pozvati zvaničnike BiH da se usmjere na kratkoročne prioritete, socijalna i ekonomska pitanja kako bi odgovorili na proteste i pozive građana. U zaključcima ministara vanjskih poslova EU od bh. lidera tražiće se da učine više napora prije oktobarskih izbora kako bi ispunili ono što su tražili građani BiH.\nOčekuje se da bi danas moglo biti govora o novom pristupu EU u BiH, a na prijedlog Evropske komisije. Prema nekim informacijama prijedlog hrvatske ministarke spoljnih poslova i EU integracije Vesne Pusić koja se zalaže za novi, drugačiji, pristup EU ka BiH, nije dobio veću podršku.\nOčekuje se da bi još neke zemlje danas na sastanku mogle izaći s konkretnim prijedlozima u kojima bi se sugeriralo kako da BiH lakše ostvari napredak na putu ka evropskim integracijama. BiH će na dnevnom redu sastanka evropskih ministara biti u poslijepodnevnim časovima.\n3D štampač će moči odštampati srce\nGradonačelnik najavljuje: Niz manifestacija povodom Dana grada


ALEKSANDAR VUČIĆ BORAVI DANAS U CIRIHU – Balkanekspresrb.rs\n16/06/2015 Off By\nObraćajući se prisutnim investitorima, premijer Vučić govorio je o ekonomskim i zakonskim reformama koje Srbija sprovodi, kao i o spoljnopolitičkim aktivnostima vlade, sporazumu sa MMF-om i odnosima u regionu\nPREDSEDNIK Vlade Srbije Aleksandar Vučić boravi danas u Cirihu gde učestvuje na Poslovnom forumu u organizaciji Privredne komore Švajcarska – Centralna Evropa.\nOtvarajući forum „Srbija na putu moderne ekonomije”, ambasador Švajcarske u Srbiji Žan Danijel Ruh istakao je da je broj švajcarskih investicija u 2014. godini dupliran u odnosu na period 2013. godine. Švajcarske kompanije su najviše zainteresovane za ulaganja u oblasti informacionih tehnologija, poljoprivrede, industrijske proizvodnje i drvne industrije.\n„Beograd je dinamičan i moderan grad sa obrazovanim ljudima voljnim da rade na izgradnji dobre budućnosti za svoju zemlju”, naglasio je Ruh i dodao da je Vlada Srbije odlučna da obezbedi sigurno poslovanje stranim kompanijama i da veliku važnost pridaje regionalnoj stabilnosti.\nObraćajući se prisutnim investitorima, premijer Vučić govorio je o ekonomskim i zakonskim reformama koje Srbija sprovodi, kao i o spoljnopolitičkim aktivnostima vlade, sporazumu sa MMF-om i odnosima u regionu.\nOn je istakao da je regionalna stabilnost veoma bitna i da Srbija čini sve kako bi je sačuvala.\n„Region Zapadnog Balkana može da ide napred samo ako svi zajedno radimo. Srbija će nastaviti da investira u regionalnu stabilnost. Naš posao je da radimo za naš narod”, zaključio je premijer Vučić.\nOn je švajcarske investitore obavestio o podsticajima koje Vlada Republike Srbije daje stranim kompanijama i naglasio: “Srbija je u mogućnosti da ponudi najbolje uslove u regionu, za sve strane investicije”.\nPremijer Vučić je poželeo dobrodošlicu svim investitorima voljnim da ulažu u Srbiju i govor završio rečenicom “Neka se Srbija uzdigne”, aludirajući na završne reči Vinstona Čerčila, koji je u istoj zgradi 1946. godine održao govor pozdravljajući ujedinjenje Evrope uzvikujući “Neka se Evropa uzdigne”.\nUčestvujući na Poslovnom forumu sa članovima naše delegacije, ministar finansija Dušan Vujović je nakon obraćanja odgovarao na brojna pitanja predstavnika švajcarskih kompanija.\nPremijer Vučić sastaće se tokom popodneva i sa švajcarskim državnim sekretarom za obrazovanje, istraživanja i inovacije Maurom Del'Ambrođom i obići kompaniju „Ernst Švajcer“, koja uživa veliki ugled u primeni stručnog usavršavanja kroz sistem dualnog obrazovanja.<\nRECEPTI: TELEĆI ROLAT


Prvak Srbije je danas pustio u prodaju preostali kontigent ulaznica za meč sa Bajernom, dok je prodaja putem interneta već počela.\nCrven-beli podsećaju da vlasnici sezonskih karata kao i članovi kluba mogu da kupe, uz popust, četiri ulaznice za ovaj meč, osim za sektor VIP Zapad.\nCene pojedinačne karte za utakmicu, sa popustom za vlasnike sezonskih karata su:\n- ZVEZDA SRBIJA, GANA NIKAD KOSOVO! R. Boćković blista od sreće KAO NIKADA i nije jedini! Još četiri fudbalera su crveno-beli PONOS!\nSa druge strane, cene pojedinačnih ulaznica za meč sa Bajernom za članove su:\nBonus video: Ponašanje "delija" na kraju meča Zvezda - Totenhem\nPonašanje "delija" na kraju meča Zvezda - Totenhem


Nemci uplašeni: Bajden će sahraniti „Severni tok 2“ - WebTribune\nDošli na ruski prag, uveli sankcije, šalju oružje u Ukrajinu, pa kažu: „Svetu preti kriza zbog ruske blokade žitarica“\nKadirov o pravom neprijatelju: Nije naš neprijatelj Ukrajina, nego…\nUDARNO – TEK SAD NASTAJE TEŠKA PANIKA: Turska blokirala odluku NATO o Švedskoj i Finskoj\nHome/U FOKUSU/Nemci uplašeni: Bajden će sahraniti „Severni tok 2“\nNemci uplašeni: Bajden će sahraniti „Severni tok 2“\n18. новембра 2020.\tU FOKUSU Ostavite komentar\nNade nemačkih političara na ublažavanje američke politike prema gasovodu „Severni tok 2“ nakon dolaska Džoa Bajdena na vlast neće se obistiniti, on će sahraniti gasovod, piše novinar „Bilda“ Julijan Repke.\nIstovremeno, pozvao je na pripremu za Vašingtonovo stezanje kaiša u novoj godini.\nNa tako nepovoljnu prognozu Repkea podstakle su nedavne sankcije protiv učesnika rusko-nemačkog projekta. One će se ticati kompanija za osiguravanje i sertifikaciju koje sarađuju sa ruskim kompanijama i sudovima.\nAutor članka navodi da za sada na dnevnom redu nema ograničenja protiv nemačkih vlasti. Međutim, novinar smatra da je Bajden spreman da „sahrani“ gotovo završeni „Severni tok 2“.\nS tim u vezi, bivši savetnik nekadašnjeg predsednika SAD Barake Obame Bedžamin Šmit iz Garvard-Smitsonovskog centra tvrdi da su i demokrate i republikanci podjednako negativno nastrojeni prema cevovodu iz Rusije u Nemačku.\nNjegov stav deli i bivši generalni sekretar NATO-a, bivši premijer Danske Anders Fog Rasmusen. On žali što bi buduće sankcije mogle da zakače sertifikacionu kompaniju „Det Norske Veritas“, ali, prema njegovim rečima, „većina Danaca će biti srećna ako se priča o ‘Severnom toku 2’ završi u našim vodama“.\nPrema mišljenju eksperta za energetsku bezbednost Alana Rajlija, nove sankcije će primorati „Gasprom“ da dugo traži sertifikacione i osiguravajuće kompanije, što će usporiti realizaciju projekta. Ali ekspert uverava da je glavni cilj Bajdena gašenje projekta i u tom cilju je spreman da razvije strategiju koju će podržati i sama Nemačka.\nRajli smatra da će Bajden predložiti Nemačkoj „širok paket za pitanja bezbednosti“, usmeren na zamenu ruskog gasa obnovljivim resursima.\nRanije je Blumberg pisao da američke vlasti nameravaju da uvedu sankcije kompanijama za osiguravanje i sertifikaciju koje sarađuju sa ruskim brodovima na završetku izgradnje gasovoda „Severni tok 2“.\nDošao je trenutak da Srbija iskoči iz lonca – Činjenice koje svi kriju …


Drugi projekat razvoja zdravstva Srbije – Specijalna bolnica za interne bolesti Vrnjačka Banja\nMinistarstvo zdravlja Republike Srbije sprovodi aktivnosti za unapređenje sistema zdravstvene zaštite u oblasti finansiranja kroz Drugi projekat razvoja zdravstva Srbije.\nU okviru ove komponente pruža se podrška reformama usmerenim na unapređenje sistema finasniranja na nivou primarne, sekundarne i tercijarne zdravstvene zaštite od strane Republičkog fonda za zdravstveno osiguranje.\nPodrška reformi u finansiranju bolnica podržava aktivnosti usmerene ka jačanju transparentnosti i podsticaja za efikasnije finansiranje koje Republički fond za zdravstveno osiguranje izdvaja za državne bolnice. Glavni fokus je podrška faznoj implementaciji sistema plaćanja prema Dijagnostički srodnim grupama (DSG) za akutnu negu bolesnika.\nNa osnovu utvrđenih kriterijuma, u selekciji pilot bolnica za simulaciju i uvođenje sistema DSG izabrana je i Specijalna bolnica za interne bolesti Vrnjačka Banja kao predstavnik adekvatnog primera za pilot zdravstvenu ustanovu potrebnog tipa.\nStatus pilot ustanove podrazumeva aktivno učešće menadžmenta ustanove u svim aktivnostima koje će se sprovoditi u ustanovi kontinuirano u vremenskom periodu od sedam meseci počevši od 01. juna 2017.godine, uključujući i pripremne aktivnosti, počev od aprila meseca.\nU okviru pripremnih aktivnosti, dana 10.04.2017.godine u prostorijama Specijalne bolnice za interne bolesti Vrnjačka Banja započeta je obuka zaposlenih ove zdravstvene ustanove kroz edukaciju o osnovnim pojmovima i koracima u implementaciji DSG sa osvrtom na analizu dosadašnjeg izveštavanja Specijalne bolnice prema RFZO i ZZJ Kraljevo.\nInteraktivna razmena iskustva zaposlenih sa predavačima pokazala su nivo zainteresovanosti lekara, medicinskih sestara i tehničara, administratora, nemedicinskog osoblja i uprave u primeni novina u izveštavanju i vođenju dokumentacije.\nStručna lica Ministarstva zdravlja (Drugi projekat razvoja zdravstva Srbije – Jedinica za koordinaciju projekta), Republičkog fonda za zdravstveno osiguranje i Instituta za javno zdravlje Srbije “Dr Milan Jovanović Batut” ovom prvom obukom započeli su saradnju sa jednom od pilot bolnica u nizu planiranih aktivnosti projekta.\nVerujemo da će timski rad zaposlenih Specijalne bolnice za interne bolesti Vrnjačka Banja doprineti bržem i efikasnijem implementiranju pilot projekta a kao ogledni primer doprineti razvoju novog načina finansiranja bolnica.\nJavni konkurs – Oktobar 2021\nJavni konkursi – Septembar 2021\nJavni konkurs – Avgust 2021\nArchives Select Month October 2021 September 2021 August 2021 July 2021 May 2021 March 2021 February 2021 January 2021 November 2020 October 2020 July 2020 June 2020 May 2020 April 2020 March 2020 February 2020 December 2019 November 2019 October 2019 September 2019 August 2019 July 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 November 2016 July 2016 June 2016 April 2016 January 2016 December 2015 July 2015 April 2015 February 2015 December 2014 November 2014 December 2013 September 2013 April 2012 October 2011 January 208


Američki mediji objavili ko u Vašingtonu „gura“ zemlju u rat sa Venecuelom - Sputnjik Srbija\n09:27 02.05.2019 (osveženo 09:50 02.05.2019) Preuzmite kraći link\nPomoćnik predsednika SAD za nacionalnu bezbednost Džon Bolton podstiče američkog predsednika Donalda Trampa na vojnu operaciju u Venecueli, piše „Vašington post“, pozivajući se na bivše i sadašnje pomoćnike američkog lidera.\nPrema podacima lista, predsednik SAD nema neku posebnu želju za invazijom na tu latinoameričku državu, pa se ograničio na pooštravanje sankcija protiv venecuelanske vojske i Kube.\nU razgovoru sa svojim okruženjem, navodi list, Tramp nekad govori da Bolton želi da ga uvuče u rat u Venecuelu. Pritom, izvori uveravaju da je malo verovatno da će predsednik dati odobrenje za izvođenje „dugoročnih vojnih akcija“ u tom regionu. Izvori lista navode i da je američki lider dao Boltonu široka ovlašćenja za situaciju u Venecueli.\n„Vašington post“ piše da su tokom jednog od sastanaka u Beloj kući prošle nedelje Boltonovi pomoćnici više puta prekidali zamenika predsednika Komiteta načelnika štabova Oružanih snaga SAD Pola Selvija i od njega tražili opcije vojnog rešenja krize. Kako navodi list, obično učtivi general naljutio se zbog „konfrontacionog manira“ razgovora i tako jako je udario u sto da je prsten na njegovoj ruci ostavio pukotinu na površini. Sastanak je tada prekinut, a obe strane su otišle nezadovoljne.\nKako javlja „Foks biznis“, američki predsednik Donald Tramp je nazvao situaciju u Venecueli užasnom i obećao da će se naredne nedelje „mnogo toga desiti“.


100 paketa humaniratne pomoći podeljeno zavaljujući saradnji NVO ROSA-TEARFUND - Romaworld\nHome»Vesti » 100 paketa humaniratne pomoći podeljeno zavaljujući saradnji NVO ROSA-TEARFUND\n100 paketa humaniratne pomoći podeljeno zavaljujući saradnji NVO ROSA-TEARFUND\nКоментари су искључени на 100 paketa humaniratne pomoći podeljeno zavaljujući saradnji NVO ROSA-TEARFUND\nOrganizacija “ROSA” sa Belgijskom partnerskom organizacijom “Terafund” u poslednje dve nedelje podelila je preko 100 paketa humanitarne pomoći za isto toliko socijalno najugroženih romskih porodica, navodi se na portalu Rominfo Media\nHumanitarna pomoć podeljena je u Leskovcu, Brestovcu i Pečenjevcu, a zajedno sa romskom “Crkvom pod šatorom”, podeljena je i u Lebanu i Lepenici pored Vladičinog Hana.\nOva humanitarna pomoć je od velikog značaja za socijalno ugrožene porodice, kako kažu, sada će im biti lakše da premoste ovaj period dok od novca koji će zaraditi od sezonskih poslova ne kupe hranu i druge životne potrebštine .\nNovac za humanitarnu pomoć koja je kupljena u Leskovcu obezbedili su belgijski partneri, koje u Leskovcu predstavlja bračni par Louis i Ana-Mari Van de Vorde.\nIz organizacije “ROSA” najavili su dalje aktivnosti sa partnerskom organizacijom “Terfund”, a kao jednu od najznačajnijih za Grad Leskovac i Jablanički okrug je nabavka inkubatora za bebe koji bi se donirao Opštoj bolnici Leskovac.\nRazgovori sa patrnerima i Opštom bolnicom su u toku, a organizacija “ROSA” se nada da će se ti razgovori i nabavka uspešno završiti.\nDanas Muslimani proslavljaju Ramazanski bajram\nBaci 5 za mlađe od 5


Vukašin Marković je novi student i promo lice SAE Instituta – Kontra\n‘Student postajem upravo zbog svoje muzičke karijere. Vidim ovo kao odličnu priliku da na dobroj opremi, u jednom vrlo realnom kontekstu steknem znanje koje se tiče obrade zvuka i koji se tiče producentskog posla, a kako bih se sam osposobio da sam radim na svojoj muzici. SAE Institut vidim kao mesto koje može da bude sa jedne strane dovoljno redovno a sa druge strane dovoljno fleksibilno da u kontinuitetu stičem to znanje i iskustvo u domenu audio produkcije. Sa druge strane SAE Institut je vrlo priznata institucija, i u tom smislu mi je vrlo važno da postoji jedan internacionalni kredibilitet iza škole koju pohađam i mislim da je SAE Institut najoptimalnija opcija da steknem to znanje’ navodi Vukašin.\naudio audio produkcija beban bend beograd irfm irie fm markovic sae sae institut snimanje zvuka vukasin


SNP: Nuhodžić i Veljović da se izjasne o bezbjednosnoj situaciji | Aktuelno\nSNP: Nuhodžić i Veljović da se izjasne o bezbjednosnoj situaciji\nIstičući da nemaju želju da nagađaju da li se radi o ratu kriminalnih klanova, naplati dugova ili osveti, SNP CG upozorio je vlast da se ovakve stvari više ne smiju dešavati, da se moraju preduzeti konkretne mjere na suzbijanju organizovanog kriminala\nNakon sinoćnje eksplozije automobila u Podgorici iz Socijalističke narodne partije Crne Gore (SNP) zahtijevaju od ministra unutrašnjih poslova Mevludina Nihodžića i direktora Uprave policije Veselina Veljovića da objasne građanima kakva je trenutna bezbjednosna situacija u zemlji i koji su koraci preduzeti u cilju zaustavljanja kriminala u zemlji.\nSinoć sa lica mjesta (Foto: RTCG)\nIstičući da nemaju želju da nagađaju da li se radi o ratu kriminalnih klanova, naplati dugova ili osveti, SNP CG upozorio je vlast da se ovakve stvari više ne smiju dešavati, da se moraju preduzeti konkretne mjere na suzbijanju organizovanog kriminala, te učiniti sve da Podgorica i ostali gradovi budu ponovo bezbjedna mjesta za život naših sugrađana.\n“U tom smislu, zahtijevamo od ministra unutrašnjih poslova i direktora Uprave policije da se izjasne o ovim događajima, objasne građanima kakva je trenutna bezbjednosna situacija u zemlji i koji su koraci preduzeti u cilju zaustavljanja ove pošasti. Umjesto što pretresaju sveštenike i demonstriraju silu nad mladima koji crtaju trobojke, te prebrojavaju učesnike litija, Nuhodžiću i Veljoviću bi bilo bolje da priznaju da nemaju snage ili volje da rješavaju ovakve slučajeve”, navodi se u saopštenju.\nIstiču i da je sinoćnja eksplozija u Podgorici, na samom ulazu u samoposlugu, uznemirila mještane Momišića i Bloka 5 i 6.\n“Ovaj užasan događaj, u kojem je život izgubila jedna osoba, a teško povrijeđena druga, još jedan je u nizu onih po kojima su crnogorski gradovi prepoznatljivi poslednjih godina. Nakon dvije slične tragedije na Cetinju, u kojima su živote izgubile dvije osobe, krvoproliće se nastavlja u Glavnom gradu. Pri tome, vinovnici ovakvih nesreća ne vode računa ni o potencijalnim nevinim žrtvama. Napominjemo da su samo par minuta prije eksplozije u prodavnici bila djeca iz Dalmatinske ulice, kao i da su u Hitnoj završile radnica ove prodavnice i žena koja je parkirala automobil u neposrednoj blizini”, zaključuju iz SNP-a.\nJoković: Krivokapić i koalicioni partneri da odustanu od teških riječi i nesuglasica\nPOLITIKA Aktuelno - 13.04.2021-09:53\nPoslednja dešavanja na političkoj sceni Crne Gore dodatno nas tjeraju na odgovornost pred građanima. Uvijek moramo imati na umu činjenicu da smo 30. avgusta...\nSNP: Stati na kraj zlostavljanju djece\nCRNA GORA Aktuelno - 12.04.2021-11:16\nIz Socijalističke narodne partije (SNP) kazali su da je krajnje vrijeme da se kao društvo ozbiljno pozabavimo pitanjem zlostavljanja djece. Država, kažu, mora pokazati...\nPOLITIKA Aktuelno - 11.04.2021-19:32\nSavjetnik za odbranu i bezbjednost predsjednika Crne Gore Veselin Veljović reagovao je na izjavu premijera Zdravka Krivokapića. Reagovanje prenosimo integralno: "Zdravko Krivokapić je, izgubivši autoritet kod...


Sjajan uspeh mladih srpskih golfera u Sloveniji - Sportal\nSjajan uspeh mladih srpskih golfera u Sloveniji\nsportal - Vest objavljena: 22:00 - 30.11.2015\nMladi srpski golferi ostvarili su izuzetne rezultate na međunarodnom prvenstvu Slovenije.\nRanko Helc je zauzeo prvu poziciju u konkurenciji igrača do 21 godine. On je u tri dana ostvarivao rezultate 77, 77 i 71 što mu je na kraju donelo šampionski trofej. Izvanredno je igrao i Mihailo Dimitrijević koji je zauzeo drugu poziciju iza Helca sa samo udarcem zaostatka za šampionom (77, 75, 74).\nUpravo su Helc i Dimitrijević imali ukupno dva najbolja rezultata poslednjeg, trećeg dana takmičenja, a Helc je odigrao teren u "paru".\nU konkurenciji dama do 16 godina, na šampionatu u Sloveniji treću poziciju zauzela je Tamara Palkovljević. Ona je u tri dana ostvarila rezultate 88, 88, 82, što je izvanredan rezultat za golferku koja će predstavljati Srbiju na ovogodišnjem Svetskom šampionatu.\nDo treće pozicije, ali u konkurenciji golfera do 14 godina stigao je perspektivni Luka Jovanović. On je drugog dana ostvario najbolji rezultat, a po rundama je igrao 80, 79 i 85 udaraca.\nNa Međunarodnom juniorskom prvenstvu Srbije boje Srbije branili su još i Andrija Đorđević, Puniša Plazina, Marko Jokić, Mateja Aleksić, Maja Hendija i Jefimija Đorđević koji su takođe ostvarili zapažene rezultate.\nOstali sportovi Golf Uspeh Memorijalni turnir “Dragan Šakota – Šale”


Putovanje u Dolenjske Toplice - Aranžmani i ponude - Putuj Sigurno\nDolenjske Toplice putovanje\nPutujSigurno » Slovenija » Dolenjske Toplice\nDolenjske Toplice hotel – aranžman za putovanje: Dolenjske Toplice je gradić i upravno središte istoimene opštine koja se nalazi u jugoistočnom delu Slovenije. Ovo mesto sa manje od 1000 stanovnika je napoznatiji termalni izvor, sa najdužom tradicijom u Sloveniji. Pripada termama Krke, a poznato je i turističko mesto. Ako imate želju da posetite ovo mesto i uživate u lekovitom izvoru pronađite dostupne aranžmane u nekoj od agencija sa našeg sajta.\nDolenjske Toplice svoj naziv duguju vrelima termalne vode, a pored blagotvornih prirodnih izvora koji se nalaze u ovom mestu, Dolenjske Toplice prepoznatljive su i po bajkovitom pejzažu – gustim, zelenim šumama i nepreglednim livadama i proplancima. Ova oaza mira savršena je za sve one kojima je želja da pored uživanja u lekovitim vodama, iskoriste posetu i za maksimalnu relaksaciju i opuštanje, u tišini daleko od gužve.\nZašto posetiti Dolenjske Toplice\nPutovanje u Dolenjske Toplice može imati značajan terapeutski efekat. Dolenjske Toplice imaju dugogodišnje iskustvo kada je u pitanju banjski turizam i poznato su lečilište, a u poslednje vreme mogu se pohvaliti i bogatom wellness ponudom. Još u doba Austrougarske monarhije Dolenjske Toplice su proglašene za jedno od najuglednijih lečilišta, nakon što je obavljena analiza i utvrđena delotvornost vode koja tu izvire.\nU okolini Dolenjskih Toplica gosti mogu uživati u planinarenju, šetnjama po prirodi i raznim izletima. U blizini je moguće pronaći brojne biciklističke i pešačke staze, a na reci Krki dostupni su sadržaji za ribolov i vožnju čamcem.\nDolenjske Toplice hotel\nHoteli u gradu Dolenjske Toplice koji se mogu pronaći nude brojne sadržaje i pogodnosti za sve svoje goste. Ugavnom, svaki od hotela nudi izvrsni wellness sadržaj po kojem je ovo mesto prepoznatljivo, kao i otvorene i zatvorene bazene. U pitanju su mahom prostrane i luksuzne smeštajne jedinice, različitih kategorija, ali svaka nudi adekvatan komfor i prijatan ugođaj za sve posetioce.\nDolenjske Toplice aranžmani\nDolenjske Toplice zahvaljujući svojoj savremenoj ponudi kupališnih, zdravstvenih i drugih usluga svake godine privlače posetioce različitih generacija iz cele Evrope. Aranžmani za Dolenjske Toplice mogu se pronaći u velikom broju agencija izlistanih na našem sajtu, pa ako vam je cilj da posetite Dolenjske Toplice pronađite onaj najpogodniji za vas i provedite savršen odmor u ovoj termalnoj banji.


Tužba pa opet Tužba,da li je na pomolu rešenje za Aerodrom Divci! – Va1.info\nNaslovna/Vesti/Tužba pa opet Tužba,da li je na pomolu rešenje za Aerodrom Divci!\naero klub divci\nNa redakciju je stiglo pismo od sadašnjeg rukovodstva Aero kluba Divci gde tvrde da bivsi rukovodioci ne žele da drugačije razgovaraju, nego samo preko suda .\nPrenosimo pismo u celosti :\n„Obraćam Vam se ispred Aerokluba Valjevo. Obzirom da smo javnost kroz gostovanja u emisijama, kao i na konferenciji za novinare obavestili o trenutnim dešavanjima, obaveštavam Vas o dešavanjima koja su usledila posle konferencije za novinare održane dana 16. novembra 2017 godine.\nSkupština Aerokluba Valjevo 10. decembar 2017\nSednica upravnog odbora 3. Oktobar 2017.\nObzrom da prethodna uprava Aerokluba, ne zna da razgovara sa nama nikako drugačije, sem preko tužbi i advokata, a obavešteni smo da su nekima od članova poslali poziv za održavanje Vanredne skupštine, koju su zakazali za 08.01.2018. godine u 15 časova na Aerodromu Divci, Upravni Odbor se saglasio da obavestimo sve članove kluba da dođu, da sagledaju zahteve i odluče da li je potrebno zakazati Vanrednu Skupštinu. Obzirom da se ova ne može smatrati legalnom, jer je zakazana, a da nije ispoštovan Statut i Zakon o sportu!“\nOlivera Knežević Predsednica\nAEROKLUB „VALJEVO“ LYVA


Ukrajinska vojska u regionu Donjecka\nIstovremeno je ruski predsjednik Vladimir Putin u intervjuu za državnu televizuju poručio kako rat sa Ukrajinom nije "vjerovatan".\nBorbe na istoku i pored obustave vatre između ukrajinskih snaga i proruskih pobunjenika, prema informacijama sa terena ne jenjavaju, no gotujući na ruskoj državnoj televeziji Vladimir Putin je ovako odgovorio na pitanje hoće li biti rata sa Ukrajinom:\n„Ja mislim da takav apokaliptičan scenario nije vjerovatan i nadam se da do rata nikad neće doći“.\nUkrajina, SAD, NATO i mnoge evropske vlade tvrde da je upravo Rusija snadbijeva oružjem, vojnom opremom i trupama proruske separatiste koji se bore na istoku Ukrajine.\nPutin je još jednom odbacio te optužbe, dodajući da Kijev griješi što krivi Rusiju za poraz ukrajinske vojske u Debaljecevu. Potom je rekao:\nRSE SPECIJAL KRIZA U UKRAJINI\n„Ponekad sam jednostavno zadiviljen javnim istupima ukrajinske vlade. Na primjer, da su članovi naše administracije umiješani u tragične događaje na Maidanu prije godinu dana. To je apsolutni i kompletni nonosens, toliko daleko od realnosti da čovjek mora ostati začuđen odakle to dolazi."\nKako je rekao, "razumije“ i "generalno“ vjeruje u njemačku kancelarku Angelu Merkel i francuskog predsjednika Francoise Hollandea i njihovu mirovnu incijativu, zahvaljujući kojoj je došlo do novog sporazumao o primirju.\nRekao je i da održava kontakat sa ukrajinskim predsjednikom Petrom Porošenkom jer vjeruje da se samo sporazumom o prekidu vatre može postići da se sitaucija na istoku Ukrajine "postepeno vrati u normalu“.\n„Sporazum iz Minska ostaje ne samo jedni dokument na kojem su radile četiri članice procesa u Minsku: mislim na Ukrajinu, Rusiju, Francusku i Njemačku. Sporazum je utvrđen i rezolucijom Savjeta bezbjednosti Ujedinjenih nacija i dobio formu internacionalnog dokumenta, kojeg podržava praktično cijela međunarodna zajednica. I to je već potpuno drugačija priča. I zaista se nadam da će se obaveze iz njega ispuniti“, rekao je u obraćanju ruskoj naciji Vladimir Putin.\nNjegovi komentari stižu istovremno sa vijestima o novom sastanku, ovoga puta ministara vanjskih poslova Francuske, Njemačke, Ukrajine i Rusije u Parizu, u nadi da će sporazum na koji se svi toliko pozivaju konačno početi da se primjenjuje.\nUkrajinski vojnici po povratku sa ratišta na istoku\nNešto prije toga, imajuću u vidu nastavak sukoba na terenu, Ukrajina je odgodila planove o povlačenju teškog naoružanja sa linije fronta. Portparol ukrajinske vojske je precizirao da povlačenje neće početi dok napadi pobunjenika na prestanu u potpunosti.\nA pobunjenci koje podržava Rusija nastavalju pristisak i granatiranje sela i vladinih trupa u okolini strateški važne luke Marujupolj na Azovskom moru, grada koji je pod kontrolom Kijeva.\nPrema riječima Anatolija Stelmaha separtističke su snage gađale i sela u blizini Debaljceva sedam puta u tri različite oblasti.\nRegionalna ukrajinska policija u toj oblasti saopštila je i da je jedan policajac ubijen a dva ranjena u ponedjeljak kasno popodne kada se policija sukobila sa militantima nakon što su zaustavili njihov automobil u Marijupolju, koji je ujedno i najveći grad u regionu Donjecka i Luganjska kojeg drže vladine snage.\nPolicija je navela da je u zaustavljenom automobilu militanata pronašla ekspoloziv i da je tom prilikom poginuo jedan pobunjenik.\nMinistarstvo odbrane Ukrajine navelo je i da proruski separatisti u okolini Marujupolja u utorak pokušavaju da preuzmu pozicije koje drže vladine nage u Širokinu, koji je ispred Marujupolja.\nPobunjeci, pak, demantuju da napadaju to mjesto. Eduard Basurin, jedan od vođa separatista, Reutersu je rekao: „U ovom tenutku sve je mirno“.\nOEBS, koji nadgleda takozvano primirje, i vođa posmatračke misije u Ukrajini, Lamberto Zannier su naveli da se prekid vatre krši naročito u južnom dijelu pobunjenog istoka uz, kako je naveo, ograničene incidente oko Debaljceva i aerodroma Donjeck kojeg drže pobunjenici, dodajući ipak da je žestina sukoba u „značajnoj mjeri opala“ .\nIz Londona je britanski premijer David Cameron poručio da će se Moskva suočiti sa novim sankcijama ako pokušaju da otmu još koji dio ukrajinske zemlje.\n„Daleko od promjene kursa, potpuno neopravdane i nelegalne akcije Rusije na istoku Ukrajine, dostigle su novi nivo u kojem separtisti otvoreno krše prekid vatre", predočio je Cameron britanskom parlamentu.


"My Cinema" nastavlja prikazivanje dva velika regionalna hita - FILTER\n“My Cinema” nastavlja prikazivanje dva velika regionalna hita\nBioskop My Cinema Istočno Sarajevo, zbog velikog interesovanja gledalaca, od 13. do 15. decembra na repertoar vraća dva sjajna regionalna filmska ostvarenja – dramu „Božji čovjek“ i komediju „Deset u pola“.\nDuhovna biografska drama „Božji čovjek“ je internacionalno filmsko ostvarenje autorke Jelene Popović snimano u Grčkoj, a čija radnja prati težak život svetog Nekatrija Eginskog, kao i njegovo praštanje i inspirativnu ljubav. Film je okupio uspješnu glumačku postavu, glumce svjetskog glasa a među njima našli su se dobitnik nagrade Zlatni Globus, američki glumac Miki Rurk, grčki glumac Aris Servatalis koji u filmu tumači glavnu ulogu, svetog Nekatarija, a važna rola u filmu poverena je i zvijezdi ruske kinematografije Aleksandru Saši Petrovu koga je domaća publika zavoljela i upamtila u bisokopskom ruskom hitu “Led”.\nFilm je je svoj put započeo premijerom u glavnoj konkurenciji na ovogodišnjem Međunarodnom Moskovskom filmskom festivalu gdje je i ponio nagradu publike za najbolji film. „Božji čovjek“ je naišao na sjajan prijem publike u bioskopu My cinema te se vraća na repertoar radi svih koji ga nisu stigli pogledati u prvih par dana prikazivanja.\nNa repertoar bioskopa od 13. decembra vraća se i novo ostvarenje BH oskarovca i autora klasika „Ničija zemlja“ Danisa Tanovića, film „Deset u pola“. Komedija sa Brankom Đurićem Đurom i Izudinom Bajrovićem te mladim glumcima sa Akademije scenskih umjetnosti u Sarajevu Kerim Čutuna i Helena Vuković protekle sedmice je otvorena u svim domaćim i regionalnim bioskopima te je odmah zasjela na prvo mjesto top liste najgledanijih filmova u BiH sa preko 11.000 gledalaca u prvih sedam dana prikazivanja.\nFilm se događa u pandemijom pogođenom Sarajevu i prati dvojicu sarajevskih ćevabdžija, prijatelja i antipoda koji se sukobljavaju oko kvalitete ćevapa u njihovim radnjama zapravo preispitujući životne odluke i prihvatajući neminovne promjene. Sve se u Sarajevu može ismijavati i biti tema viceva, osim jedne stvari, kaže Tanović, a to je odgovor na pitanje: Gdje su najbolji ćevapi u Sarajevu?\nZa sedmicu od 16. decembra My Cinema najavljuje otvaranje nove komedije kultnog srpskog pisca i autora klasika „Balkanski špijun“ i „Profesionalac“ Dušana Kovačevića pod nazivom „Nije teško biti Čovek“ te najvećeg svjetskog blokbastera 2021.godine, stripovskog spektakla „Spajder-Men: Put bez povratka“ paralelno sa otvaranjima u BiH, regionu i svijetu.\nSvi zainteresovani sve informacije bioskopa My Cinema mogu pronaći na zvaničnoj fejsbuk stranici i instagram profilu My Cinema Istočno Sarajevo.\nPrethodna Šehovac: Istrajnost u rješavanju krivičnih djela iz ranijeg perioda\nSledeća UIS: Dogovorena saradnja sa univerzitetom iz Rusije


Ambasada Kine: Zvaničnici SAD-a da gledaju svoja a ne kineska posla sa Crnom Gorom\nCrnogorska vlada i Exim banka potpisale su 2014. godine (na fotografiji) ugovor o zajmu od 944.000 dolara za izgradnju dionice od 41 kilometara autoputa koji gradi kineska kompanija CRBC, na period od 20 godina i dodatno još 90 miliona za pristupne puteve.\nAmerički zvaničnici treba da gledaju svoje poslove sa Crnom Gorom, a da se manje brinu o stvarima između Kine i Crne Gore, saopštili su iz Ambasade Kine u Crnoj Gori 8. jula u reagovanju pod naslovom "Izjava kineske Ambasade na neodgovorne primjedbe visokog američkog zvaničnika o saradnji između Kine i Crne Gore".\n"Visoki američki zvaničnik pozvao je crnogorsku stranu na oprez u poslovnim odnosima sa Kinom, što je suštinski isto kao kada je visoki američki zvaničnik tokom svoje posjete regionu u 2019. godini neosnovano zamjerio na saradnju između Kine i zemalja u regionu", poručeno je iz kineske Ambasade.\nOni su reagovali na upozorenje zamjenika pomoćnika državnog sekretara Sjedinjenih Država za evropske i evroazijske poslove Metjua Palmera (Matthew), koji je nekoliko sati ranije na sastanku sa crnogorskim ministrom finansija Milojkom Spaićem pozvao na oprez u poslovnim odnosima sa Kinom i istakao značaj predstojećeg dijaloga o ekonomskim pitanjima i produbljivanje američkih poslovnih veza sa Crnom Gorom.\nIz kineske Ambasade su još poručili da su prijateljski odnosi između Kine i Crne Gore zasnovani na poštovanju i jednakosti, a ekonomski na dobrovoljnosti i obostranoj koristi.\nDodali su da im je drago da Crna Gora jača saradnju sa drugim zemljama, ali ne žele "gledati kako druge zemlje neodgovorno upiru prstom u odnose između Kine i Crne Gore".\nReakcija na američku pomoć Crnoj Gori za smanjenje kineskog duga?\nTokom Palmerove posjete Crnoj Gori, 8.jula, kada je razgovarao sa najvišim zvaničnicima, iz crnogorske Vlade objavljeno da je Crna Gora smanjila kineski dug za gradnju autoputa zahvaljujući aranžmanu sa dvije ameičke i jednom francuskom bankom.\n"Smanjili smo kamatnu stopu na dug prema kineskoj Exim banci sa dva posto dolarskog, na 0,88 posto eura kamate, i ta ušteda će ići direktno u budžet Crne Gore. Razlika pređašnje kamate i nove je osam miliona eura na godišnjem nivou", kazao je ministar finansija Spajić.\nNa pitanje da li to znači da je zamijenjen dolarski kredit za autoput, Spaić je odgovorio da "to nije klasična zamjena", već ugovor sa bankama kojim se smanjuje kamata.\n"Povjerilac je i dalje kineska Exim banka, ali dvije američke banke i jedna francuska banka su učestvovale u transakciji", kazao je Spaić koji nije želio da kaže o kojim bankama je riječ.\nAmbasada SAD-a u Crnoj Gori pohvalila je ministra Spajića što je "osigurao finansijsku stabilnost Crne Gore u partnerstvu sa američkim bankama".\nKineski kredit balast za crnogorsku ekonomiju\nVlada i Exim banka potpisale su 2014. godine ugovor o zajmu od 944.000 dolara za izgradnju dionice od 41 kilometara autoputa koji gradi kineska kompanija CRBC, na period od 20 godina i dodatno još 90 miliona za pristupne puteve.\nU aprilu ove godine Crna Gora je uputila zvaničan zahtjev Evropskoj komisiji u kojem traži pomoć evropskih institucija za poravnanje kineskog duga zbog autoputa.\nAranžman sa Kinezima o gradnji dijela autoputa Bar - Bljare od samog početka izazivao je kritike dijela javnosti s obrazloženjem da je posao netransparentan, ugovoren u dolarima i bez mehanizma zaštite od valutnog rizika, da je za sve sporove određena nadležnost kineskih sudova.\nKako je pojasnio ministar finansija Spaić, samo zbog nepretvaranja dolarskog duga u eure, država imala ukupan dug od oko 109 miliona eura.\nGradnju dijela autoputa i kredit kod Exim banke ugovorila je bivša Vlada na čelu sa Demokratskom partijom socijalista (DPS). Nakon parlamentarnih izbora u avgustu prošle godine, pregovore sa kineskim partnerima preuzima Vlada premijera Zdravka Krivokapića, koju su formirali početkom decembra Demokratski front (DF), Demokrate i građanski pokret URA.\nPrvobitni rok za završetak radova 2019. je nekoliko puta odlagan, a posljednje projekcije su da će dionica biti završena do kraja 2021. godine.\nSastanak Krivokapić-Palmer: Podrška SAD evropskoj budućnosti Crne Gore nedvosmislena


Republika / Novi predsednik Izvršnog odbora Direktne Banke\n18:55Siniša Mali ponovo o svom doktoratu: Znam koliko sam napora uložio 18:54Svi se rasplakali zbog jednog čoveka! 18:51Madona objavila fotku na Instagramu: Kraljica popa se druži sa poznatom starletom! 18:43PIRATI OTELI SRBE NA MORU: Osmoro uspelo da se spasi, a ostali kidnapovani 18:36Troicki se raspao: Ovo je najgori osećaj u mom životu... 18:35Kozarev opet zaustavljen na Jarinju: Poniženje i maltretiranje treba da prekinu što pre! 18:28Uhapšen član ozloglašenog barskog klana 18:25Bolesno! Muškarac (46) obljubio dve maloletnice, štićenice doma za decu bez roditeljskog staranja 18:17Srbija više nije Đilasova prćija! Naprednjaci poslali jasnu poruku lideru SzS 18:17(VIDEO) Ovako je protekao prvi Mihin trening po izlasku iz bolnice: Detalj sa kraja snimka šalje posebnu poruku!\nčetvrtak, 17. 10. 2019.| 13:26\nVesna Pavlović je diplomirala na Pravnom fakultetu Univerziteta u Beogradu i ima položen pravosudni ispit. Tokom svoje bogate profesionalne karijere, više od 12 godina provela je na rukovodećim pozicijama u okviru bankarskog sektora u Srbiji i bila je zadužena za operacije i podršku poslovanju, a učestvovala je i u direktnim pregovorima koji su uspešno okončani akvizicijom banaka u Srbiji i Evropskoj uniji. Timu Direktne Banke pridružila se u februaru ove godine na poziciji člana Izvršnog odbora.\n- Direktna Banka je uspešno ostvarila svoje dosadašnje ciljeve unapređenjem efikasnosti poslovanja, pre svega fokusiranjem na najprofitabilnije segmente i značajnim širenjem baze korisnika, kao i ponude proizvoda i usluga. Sa velikim elanom i entuzijazmom dolazim na čelo Direktne Banke, u nastojanju da nastavimo sa započetim inovacijama i novim idejama, kako bismo unapredili nivo usluge za sve naše korisnike i dodatno učvrstili poziciju Banke na domaćem bankarskom tržištu - izjavila je Vesna Pavlović, predsednik Izvršnog odbora Direktne Banke.\nSrbija Direktna banka Kragujevac Vesna Pavlović\nDinar će danas neznatno promeniti vrednost prema evru\nDirektna kupuje Pireus banku


Minel Enim najbolja ekipa na memorijalnom turniru u Lipama | podunavlje.info\nLIPE, 16. jul 2020 – U finalnoj utakmici memorijalnog turnira „Toplica Petrović Tole“ u Lipama, koji se održava u spomen na nekadašnjeg fudbalera FK Sloboda, sastale su se ekipa Minel Enim i ProBet. U neizvesnom meču, trijumfovao je Minel Enim sa 1:0. Gol odluke, nakon akcije Vladana Prvulovića, postigao je Marko Simeunović silovitim udarcem iz trka.\nPobednici turnira, ekipa Minel Enim\nMogli su bivši sadašnji članovi KMF Smederevo da povećaju prednost, ali su Jevtić i Prvulović pogodili okvir gola. Te promašaje umalo nije kaznio Nenad Milentijević, sa 15 pogodaka najbolji strelac turnira, a sjajno je u dva navrata intervenisao doskorašnji oklopnik Danijel Dobrić, koji je proglašen za najboljeg golmana memorijala.\nNajbolji igrač turnira, najefikasniji fudbaler i najbolji golman\nIz redova ProBeta, do finala jedine neporažene ekipe je i Boško Adamović, koji je poneo epitet najbolje igrača turnira, doskorašnji član mlađih selekcija Smedereva.\nDa ne ostane nespomenuto, meču za treće mesto i finalu prethodio je susret veterana, u kome su gosti iz Vranova bili uspešniji od domaćina iz Lipa rezultatom 2:0.\nU borbi za treće mesto, Sentić Komerc iz Radinca pobedio je Kladionicu Soker sa 4:2, a dvostruki strelci za Radinčane bili su Nemanja Lalić i Marko Tasić.\nOrganizatori turnira u Lipama\nOvo je bilo jedanaesti put da FK Sloboda iz Lipa, na čelu sa Zlatkom Vasićem, Markom Pavlovićem i Stefanom Petrovićem, organizuje ovaj memorijal u spomen na nekadašnjeg fudbalera tog kluba Toplicu Petrovića. Tokom dvonedeljnog nadmetanja takmičilo se 16 ekipa sa područja Podunavskog okruga, a pehare, priznanja i novčane nagrade uručili su Dragan Pajić, Milan Milovanović, Saša Jakovljević, Marko Pavlović i Stefan Petrović.\nDeo programa i posebna atrakcija završnice turnira, sa dve numere u koreografiji Danijele Trailović, bili su članovi KUD Lipe. Organizovana je i bogata lutrija, premija je bilo pečeno prase, a nije izostao ni vatromet.\n12/08/2020, 2:09 am


RTS :: Kosovska policija uhapsila 19 osoba povezanih sa ID\nHronika Kosovska policija uhapsila 19 osoba povezanih sa ID\nsreda, 16. nov 2016, 21:23 -> 21:32\nKosovska policija uhapsila 19 osoba povezanih sa ID\nU poslednjih deset dana uhapšeno je 19 osoba zbog sumnje da su povezani s Islamskom državom i da su planirali izvođenje napada na Kosovu i u Albaniji, saopštila je kosovska piolicija, prenosi Rojters.\nNavodi se da je policija u Prištini saopštila da su osumnjičeni bili u konatktu sa pripadnikom Islamske države Lavdrimom Mudžaherijem, samoproklamovanim "komandantom Albanacau Siriji i Iraku", od kojeg su primili naredbe za napad.\n"Oni su planirali izvođenje terorističkih napada na Kosovu i napade na izraelsku fudbalsku reprezentaciju i njene navijače tokom utakmice Albanija-Izrael", navodi se u saopštenju.\nRojters dodaje da je poslednjih godina na Kosovu najmanje 200 ljudi uhapšeno ili bilo pod istragom zbog sumnje u povezanost sa Islamskom državom, a da je ukupno 300 otišlo u Siriju da se bori na strani Islamske države i više od 50 ih tamo poginulo.\nUhapšeni zbog prevara, koristili aplikacije i društvene mreže


Iz budžeta Grada Beograda izdvojeno je 60 miliona dinara za radove i nabavku opreme za četiri ustanove kulture, najavila je juče Radmila Hrustanović, zamenica gradonačelnika Beograda. Novac je namenjen Javnom preduzeću "Beogradska tvrđava", Pedagoškom muzeju, Centru za kulturu Sopot i Kulturnom centru Beograda.\nNajviše budžetskog novca biće uloženo u restauraciju Kalemegdanske tvrđave. Za obnovu obodnih zidova Velikog barutnog magacina izdvojeno je 40 miliona dinara, a ostatak će biti iskorišćen za izradu i postavljanje vratnica na svim kapijama gornjeg grada Beogradske tvrđave. Takođe JP "Beogradska tvrđava" obezbediće dodatna sredstva, u vrednosti od 1,5 miliona dinara, kako bi radovi bili u potpunosti završeni. Pedagoški muzej će iz gradske kase dobiti 4 miliona dinara za nabavku i ugradnju video-prezentacionog sistema, a za sanaciju i adaptaciju platoa ispred Centra za kulturu Sopot izdvojeno je 3,5 miliona dinara. Takođe, Sopot će dobiti još dva miliona dinara za zamenu poda u bioskopskoj sali ovog centra. I Kulturni centar Beograda ponoviće svoje prostorije novom stolarijom, u vrednosti od 850.000 dinara.\nHrustanovićka je najvila i da je Grad odobrio 1,2 miliona dinara za nabavku računarske opreme za 15 umetničkih udruženja. Sredstva, po 80.000 dinara, dobila su udruženja filmskih umetnika Srbije, likovnih umetnika, likovnih umetnika primenjene umetnosti i dizajna, muzičkih umetnika, filmskih glumaca, kompozitora, književnika, dramskih pisaca, baletskih umetnika, orkestarskih umetnika i muzičara džez, zabavne i rok muzike Srbije. Takođe, isti iznosi su dodeljeni i savezima estradno-muzičkih umetnika i dramskih umetnika Srbije, kao i Srpsko književnom društvu.\nA. L. - S. M.


EU: Južni koridor umesto Južnog toka - Informativni internet portal Rume | www.grad-ruma.net\nEU: Južni koridor umesto Južnog toka\nDatum kreiranja sreda, 10. decembar 2014. - 13:35 agencije\nPredstavnici sedam članica Evropske unije koje su bile uključene u projekat izgradnje Južnog toka složili su seu Briselu da se okrenu alternativnim putevima uvoza gasa kao što je Južni koridor, koji povezuje Azerbejdžan i Italiju.\nMinistri energije Italije, Austrije, Bugarske, Rumunije, Slovenije i Grčke, kao i ambasador Hrvatske pri EU, utorak su tokom radnog ručka sa evropskim komesarom za energiju Marošom Šefčovićem raspravljali o posledicama odustajanja Rusije od izgradnje Južnog toka i dogovorili se da se okrenu drugim projektima.\nOni su u saopštenju za medije istakli da od Rusije nisu dobili zvanično obaveštenje o prekidu radova na Južnom toku, već su za to saznali iz izjave ruskog predsednika Vladimira Putina tokom posete Turskoj prošle nedelje.\n"Integracija gasnog tržišta i diverzifikacija snabdevanja zahteva izgradnju neophodne infrastrukture i primeni usaglašenih pravila za dobrobit potrošača u južnoevropskom regionu", poručili su ministri u saopštenju za medije.\nOni su kao jedan od bitnih alternativnih puteva za dotok gasa naveli Južni koridor, koji bi od nalazišta u Kaspijskom moru trebalo da prođe kroz Azerbejdžan, a zatim preko Gruzije, Turske, Grčke i Albanije stigne u Italiju, što zahteva i izgradnju deonice preko Jadrana.\nSem toga, ministri su se založili za bolje međusobno povezivanje gasnih postrojenja u južnoj Evropi i za izgradnju terminala za tečni gas (LNG) koji se brodovima doprema iz arapskih zemalja.\nZbog toga je najavljeno osnivanje radne grupe na visokom nivou koja će koordinirati radove na obezbeđenju urednog snabdevanja gasa na duži rok.\nŠefčović je ranije danas na konferenciji za medije izjavio da EU nema ništa protiv izgradnje Južnog toka pod uslovom da se on uskladi sa evropskim pravilom da ista firma ne može da bude istovremeno vlasnik gasovoda i jedini distributer gasa na evropskom tlu.\nOn je takođe rekao da iz Moskve dosad nije stigla zvanična informacija o obustavljanju izgradnje Južnog toka, već je za to saznao iz medija.\nPovezane teme: Evropska unija Južni koridor Južni tok


Iako postoji duže vreme, Agencija je u poslednjih par godina dobila svoju pravu ulogu, a posebno nakon proširenja nadležnosti zakonskim izmenama, donošenja Etičkog kodeksa miritelja i arbitara i Pravilnika, ukazao je Đorđević obraćajući se novinarima u pauzi naučnog skupa "Najčešći problemi u praksi u postupcima mirnog rešavanja radnih sporova" u Palati Srbije.\nZoran Đorđević, Mile Radivojević, Zoran Stojiljković\n"Postojanje Agencije je od vitalnog značaja za socijalni dijalog, jer je socijalni dijalog jedan od priopriteta za Vladu Srbije", rekao je Đorđević i istakao da je potrebno nastaviti sa promocijom Agencije koja pored toga što štedi finansije (postupak je besplatan za obe strane u sporu) ona čini i dobru stvar za naše građane.\nMasa sporova je uz pomoć Agencije rešena mirnim putem, dijalogom, mimo suda i bez štrajka, naglasio je ministar. Zahvalio je svim miriteljima i arbitrima i poželelo im uspeh , jer su kako je naveo, veoma posvećeni svom radu.\nDirektor Agencije za mirno rešavanje sporova Mile Radivojević ukazao je da je većina rešenih radnih sporova čiji je broj dvostruko povećan u odnosu na prošlu godinu, rešen na obostrano zadovoljstvo - i poslodavca i i zaposlenih.\n"Doneto je 'vin-vin' rešenje s kojim su svi zadovoljni što ima posebnu važnost za obe strane", naglasio je Radivojević. On je predstavio podatke o radu Agencije od početka ove godine, prema kojima je pred Agencijom do danas rešavano 2.194 postupka, od kojih su 32 bila kolektivna, a ostali su bili individualni.\n"Od 2.123 predloga individualnih sporova 2.098 su se odnosili na materijalne sporove, šest je bilo povodom otkaza, 15 povodom mobinga. Meritorno je rešeno 1.796 od čega se 946 odnosilo na isplatu nakande troškova za dolazak i odlazak sa posla, 679 na isplatu plate i zarade, 77 naknadu troškova za izradu u toku rada i 12 za isplatu jubilarne nagrade", rekao je direktor Agencije i dodao da je u toku 230 postupaka.\nNaveo je da je 11 kolektivnih sporova rešeno, od kojih se šeste odnosilo na primenu i zaključivanje kolektivnog ugovora, tri na ostarivanje prava na utvrdjivanje reprezentativnosti sindikata i dva na štrajk, a da je u toku 15 postupaka.\nPredsednik UGS Nezavisnost Zoran Stojiljković ocenio je da Agencija veoma važna kao institucija modernih demokratskih industrijskih odnosa i pokušaja da se smanji konfliktna tenzija i troškovi industrijskih konflikata i da se dodje do rešenja na način koji je proceduiran i institucionalizovan kroz mirenje i arbitražu.